Niška televizija » SNS:“SDS pokušava da zataška sve afere“ (VIDEO)\nObjavljeno 15.11.2015. 18:37\nSrpska napredna stranka saopštava da je veštačka opstrukcija rada Skupštine grada Niša jedini program koji Socijaldemokratska stranka ima. Smatraju da su se građani Niša u protekle tri i po godine uverili da SDS ništa konstruktivno nije iznela u Skupštini.\n,,Pokušavali ste da zataškate sve afere koje su nastale u vreme četvorogodišnjeg diktata Demokratske stranke od izgradnje hale, stadiona, nefunkcionalnog gradskog prevoza, uništenja komunalnog sistema, prekomernog kreditnog zaduženja grada, neposedovanja planske dokumentacije, neizvršenja obaveza prema javno-komunalnom sektoru, zatim Vilin grad, Planum… sve su to afere koje su obeležile vašu vladavinu.\nPrevremeni izbori koje prizivate doneće građanima Niša jednu novu tekovinu – Vas više neće biti u Skupštini grada. U vreme kada ste jedno uspešno preduzeće pocepali na tri, među kojima je i JKP Gorica, da bi podelili fotelje i direktorska radna mesta, to jedno preduzeće je imalo 400 radnika manje nego sadašnja tri zajedno i to je jedna od tekovina vaše partijske demokratije. Za razliku od Vas mi probleme ne guramo pod tepih, već ih rešavamo, sledeći politiku koju vodi premijer Srbije Aleksandar Vučić. Problemi su tu da se o njima razgovara i da se rešavaju, pa ćemo i ovaj problem rešiti.\nGradonačelnik prof. dr Zoran Perišić intenzivno radi na stvaranju zakonskih uslova za prenos skupštinskih zasedanja, jer za razliku od vaše prakse ova vlast je radila i radiće poštujući zakone.\nGO SNS donirao sportsku opremu fudbalskom klubu Vulkan (VIDEO)


Pravilnik se neće primjenjivati na naknade po osnovu rada – Zvornik Danas\nNaslovna/VIJESTI/Društvo/Pravilnik se neće primjenjivati na naknade po osnovu rada\nBANJALUKA – Iz Javnog preduzeća „Šume Republike Srpske“ danas su saopštili da se pravilnih o radu neće primjenjivati u dijelu koji se odnosi na naknade po osnovu rada – minuli rad, topli obrok i regres do zaključivanja kolektivnog ugovora, a najkasnije do kraja ove godine.\nTo obavještenje, usaglašeno 28. juna između Upravnog odbora i Uprave preduzeća dostavljeno je svim organizacionim dijelovima „Šuma“, kao i sindikalnim organizacijama preduzeća, dok je njegov sadržaj objavljen na konferenciji za novinare tri dana kasnije.\nIz „Šuma“ napominju da su troškovi prevoza radnika na posao i sa posla bili ograničeni na iznos do 120 KM.\n„Organizacioni dijelovi preduzeća naknadno su obaviješteni da se troškovi prevoza radnika obračunavaju kao i u proteklom periodu, te je ponovljeno kako da se izvrši obračun ostalih naknada po osnovu rada u skladu sa obavještenjem“, navode iz „Šuma“.\nU saopštenju dodaju da je naknada za predsjednike sindikalnih organizacija ukinuta odlukama Ustavnog suda Srpske iz 2015. godine.\nKada je riječ o navodima Jedinstvene udružene sindikalne organizacije Javnog preduzeća „Šume Srpske“ koji se odnose na umanjenje koeficijenata za obračun plata radnika, iz kompanije ističu da su rješenja preuzeta iz pojedinačnog kolektivnog ugovora za zaposlene, koji je potpisan između Sindikata šumarstva prerade drveta i papira Srpske i ove firme.\n„Taj ugovor je potpisan 23. aprila 2008. godine, a ranije je bio u primjeni, tako da ovi navodi ne stoje“, rekli su u „Šumama“.\nIz tog preduzeća su poručili da tema današnjeg sastanka rukovodstva kompanije i lidera Jedinstvene udružene sindikalne organizacije JP „Šume Srpske“ nisu bili pregovori u vezi sa potpisivanjem kolektivnog ugovora, kako je to najavio Savez sindikata Srpske.\n„Direktor preduzeća nije davao izjave medijima, jer je bila riječ o neformalnom sastanku sa predsjednikom pomenutog sindikata, koji je održan na zahtjev te organizacije“, naveli su iz „Šuma“.\nPredsjednik Jedinstvene udružene sindikalne organizacije JP „Šume Srpske“ Slavica Elez izjavila je danas u Banjaluci da su dobili čvrsto obećanje rukovodstva kompanije da neće biti umanjenja prava radnicima na osnovu pravilnika o radu u ovoj firmi.\nElezova je rekla novinarima da im je direktor „Šuma“ Risto Marić na današnjem sastanku obećao da se pravilnik od danas stavlja van snage, zbog čega neće biti umanjenja davanja ni po osnovu prevoza.


PRIJEDLOG ZAKONA O IZMJENAMA I DOPUNAMA ZAKONA O FINANSIRANJU POLITIČKIH PARTIJA: Transparentnost BiH navodi da su izmjene Zakona kozmetičke prirode, te da neće dovesti do značajnih poboljšanja transparentnosti i odgovornosti političkih partija\nPrijedlog Zakona o izmjenama i dopunama Zakona o finansiranju političkih partija, koji je Interresorna radna grupa uputila u parlamentarnu proceduru, neće dovesti do značajnih poboljšanja transparentnosti i odgovornosti političkih partija, već se nastoji samo dati privid ispunjenja preporuka "Greco" kroz kozmetičke izmjene ovog Zakona, tvrde u Transparency Internationalu Bosne i Hercegovine (TIBiH).\nCilj izmjena je, kako se navodi u obrazloženju, usaglašavanje sa preporukama Grupe zemalja za borbu protiv korupcije Vijeća Evrope (GRECO), ali četiri od ukupno devet preporuka uopšte nisu adresirane, dok su ostale preporuke samo površno tretirane ili djelimično ispunjene.\nNijedna preporuka, kako se navodi, nije u potpunosti pokrivena Prijedlogom zakona.\nPredložene izmjene odnose se na:\nukidanje mogućnosti finansiranja stranaka bankarskim kreditima,\nizvještavanje o prihodima od povezanih osoba,\nobavezu stranaka da informacije o finansijskom poslovanju objavljuju na svojim web stranicama,\nuvođenje obaveze Centralne izborne komisije da sumnje na izvršenje krivičnih djela prijavljuje tužilaštvima, te na\nmijenjanje iznosa novčanih sankcija za kršenje pojedinih zakonskih odredbi.\nMeđutim, Interresorna radna grupa, navode u TIBiH, propustila je da izmjenama riješi najvažnija pitanja.\nNije riješeno pitanje detaljnog definiranja nadležnosti CIK-a u pogledu revizije troškova stranaka, niti promoviranja korištenja jedinstvenih bankovnih računa za transakcije političkih partija, što su dva najvažnija kriterija za uspostavljanje efikasne kontrole nad finansiranjem stranaka.\nIako je predloženo uvođenje obaveze strankama da objavljuju informacije o troškovima i prihodima na svojim internetskim stranicama, nisu propisani ni forma ni rokovi objavljivanja, smatraju u ovoj nevladinoj organizaciji.\nPropisana je obaveza izvještavanja o koristi ostvarenoj od povezanih osoba, ali nije regulirano šta se smatra povezanim osobama, te na koji način će se osigurati sprovođenje ove odredbe i vršiti kontrola da li su u prijavljene sve koristi ostvarene od povezanih osoba.\nSankcije su djelimično uvećane za kršenje pojedinih zakonskih odredbi, ali TIBiH i dalje smatra da novčana sankcija do 10.000 KM ne može motivisati stranke na poštovanje Zakona, jer su moguće dobiti kroz kršenje ovih odredbi višestruko veće.\nIzostale su i odredbe koje bi osigurale veću nezavisnost Službe za reviziju Centralne izborne komisije i kapacitete za efikasno sprovođenje Zakona.\nOvim je Interresorna radna grupa ponovo propustila priliku za unapređenje zakonskog okvira, te ni nakon pet godina od objavljivanja prvog ‘Greco’ izvještaja iz trećeg kruga evaluacije, Bosna i Hercegovina nije ispunila preporuke koje se odnose na finansiranje stranaka, zbog čega može trpiti posljedice, ističu iz TIBiH.\nOva organizacija apeluje da se procedura ispoštuje i da se proces javne rasprave iskoristi, kako bi se osigurala kvalitetnija rješenja koja će temeljno ugraditi "Greco" preporuke, ali i višegodišnje prijedloge organizacija civilnog društva koje se bave ovom oblašću.\nU suprotnom, ukazuju, sredstva poreskih obveznika uložena u rad Interresorne radne grupe i parlamenta koji će ovaj Zakon razmatrati, biće bespotrebno utrošena, a Bosna i Hercegovina će morati ponovo mijenjati Zakon, kako bi ga uskladila s evropskih smjernicama i praksama.


EU razmatra odlaganje naftnog embarga Moskvi - Naša Borba\nVodeći evropski snabdevač prirodnim gasom – Rusija, od srede je dodatno zaoštrila odnose s Nemačkom (ključnim kupcem u EU), odlukom da obustavi dotok sibirskog energenta gasovodom „Jamal” preko Poljske ka najjačoj kontinentalnoj ekonomiji i uvede sankcije protiv 31 evropske energetske kompanije. Ova ruska rampa isporukama gasa kroz „Jamal” simboličnog je karaktera, budući da se odnosi na tranzit tek oko tri odsto energenta namenjenog Nemačkoj.\nS druge strane, odluka Moskve da zabrani poslovne i finansijske transakcije „Gasproma” s nekim od do juče vodećih nemačkih partnera (kao i s poljskim vlasnikom kraka gasovoda „Jamal”), otvara pitanje formata daljeg plaćanja i snabdevanja tim neophodnim energentom. Nemačka uvozi 35 odsto prirodnog gasa iz Rusije, dok su evropske rezerve tog energenta, nafte i njenih derivata na istorijskom minimumu.\nMoskva je najnoviju odluku o energetskim kontrasankcijama obrazložila lavinom kaznenih mera koje je EU već uvela (sankcije protiv „Rosnjefta” stupaju na snagu 15. maja), uz najavu naftnog embarga. Nemački ministar ekonomije Robert Habek upozorio je da Rusija energiju otvoreno koristi kao „oružje”. Istovremeno je ocenio da je Nemačka „možda kadra da prebrodi sledeću zimu bez ruskog gasa, ali pod nekoliko uslova”, među kojima je hitno punjenje skladišta energenata. Veliku štednju označio je kao najpreči korak.\nNa udaru najnovijih ruskih finansijskih mera našla se firma „Gazprom Germanija”, kao i niz njenih filijala u Nemačkoj i na Ostrvu, nad kojima je Berlin početkom prošlog meseca privremeno preuzeo državnu kontrolu, kako bi „ostvario bezbednost snabdevanja”, preneo je „Volstrit džornal”.\nNajnovijom odlukom Moskve o rampi „Jamalu” evropsko tržište prirodnog gasa sada ostaje uskraćeno za još jedan pravac snabdevanja sibirskim energentom. I to nakon odluke Ukrajine u ponedeljak da nadalje obustavi prihvat sibirskog gasa preko jedne od dve ulazne gasne stanice iz pravca Rusije. Zvanični Kijev juče je istakao da ta odluka ostaje na snazi sve dok je gasna stanica „Sohranjivka” u rukama „okupacionih snaga”. Istovremeno, Kijev je objavio da je i tranzit ruskog energenta preko druge vitalne ulazne gasne stanice – „Sudža” – doveden u pitanje zbog „aktivnosti trupa na terenu”, preneo je „Blumberg”.\nDramatična eskalacija nedoumica o daljem redovnom snabdevanju EU ruskim gasom, ali i naftom, podstakla je svetske berze energenata da od srede ponovo dižu cene tih sirovina. I to uprkos objavi italijanskog premijera Marija Dragija (u Vašingtonu, nakon razgovora s američkim liderom Džozefom Bajdenom) da „nema nikakvog zvaničnog pojašnjenja šta znači kršiti sankcije. Niko nikada nije rekao ništa o tome da li plaćanje (gasa) rubljama predstavlja prestup sankcija”.\nOva Dragijeva ocena u direktnoj je suprotnosti s objavom predsednice Evropske komisije Ursule fon der Lajen od 27. aprila da „kompanije koje imaju isporuke (gasa) ugovorene u evrima ne treba da plaćaju u rubljama, jer bi to predstavljalo kršenje sankcija i stoga visok rizik za te firme”. Prema Dragiju, „većina uvoznika gasa već je, shodno martovskom zahtevu Kremlja, otvorila račune u rubljama kod Gasprombanke”. Dolivajući ulje na vatru, italijanski premijer je otkrio da je imao uvid u dokumenta koja ukazuju da je „najveći nemački uvoznik već platio gas rubljama”. Taj Dragijev komentar odmah je demantovao „Uniper”, jedan od vodećih nemačkih uvoznika ruskog gasa, navodeći da mu sledeća rata kod „Gasproma” stiže na naplatu tek krajem maja.\nŠta sve vrh političke piramide EU i države članice misle o sve oštrijem energetskom nadgornjavanju s Rusijom, naftnom embargu koji je nedavno najavila Fon der Lajenova i daljoj kupovini sibirskog gasa, berzama je teško da dokuče. Pogotovo koliko su daleko od jedinstvenog stava. U međuvremenu, valutne i energetske berze skupo odmeravaju vidljive raskorake u objavama Brisela i prestonica članica EU. „Fajnenšal tajms” je preneo procenu „Amundija”, vodeće evropske firme za upravljanje imovinom, da bi „vrednost evra mogla da se spusti do pariteta s američkim dolarom već za šest meseci”.\nU međuvremenu, odlučnost Brisela da na razne načine ubedi Budimpeštu da odustane od najavljenog veta na šesti paket sankcija EU protiv Rusije (koji je uključivao i potpunu zabranu članicama da uvoze sibirsku naftu) kao da je splasnula, otkrio je juče portal „Politiko”. EU razmatra da uvede druge najavljene stavke šestog paketa sankcija, mimo naftnog embarga, dok nastavlja pregovore s Mađarskom tim povodom. Mađarski premijer Viktor Orban najavio je da bi veto Budimpešte izostao jedino u slučaju da protok ruskog gasa gasovodima bude isključen iz tog „paketa”. Prema Orbanu, u ovoj situaciji mnogo je lakše onim članicama EU koje imaju mora i luke da tankerima dopreme naftu.\n„Mi bismo imali luke da nam ih nisu uzeli”, rekao je Orban u razgovoru za mađarski državni radio, na šta je zvanični Zagreb skočio na noge. „Hrvatska je protumačila ovu Orbanovu primedbu kao da se odnosi na luku Rijeka, koja je bila glavna pomorska luka Austrougarske, dok je Hrvatska bila u njenom sastavu”, preneo je briselski portal „Euroaktiv”.\nIstovremeno, bugarski premijer Kiril Petkov je najavio da će naložiti punu istragu o korupcionaškim aktivnostima na gradnji gasovoda „Južni tok”, javio je portal „Novinite”.\nPrethodni tekstZORANA MIHAJLOVIĆ: Pogrešićemo ako se odreknemo litijuma\nSledeći tekstDojave o bombama u više od 100 škola u Beogradu


Zabava - DJ Dimitrije na gradskim bazenima u Kragujevcu - Vesti iz Kragujevca i Šumadije - Pressek.rs\nDJ Dimitrije na gradskim bazenima u Kragujevcu\nZabava Četvrtak, 2. septembar 2021.\nPosle velikog spektakla u Nišu prošle subote, na kom je prisustvovalo više od 2.500 ljudi, nostalgija2000 ponovo organizuje žurku u Kragujevcu. Žurka u Kragujevcu održaće se ovog puta na gradskim bazenima, u petak 3. septembra, sa početkom u 20 sati. Kapije se otvaraju u 19:30.\nNostalgija je koncept žurki nastao 2019. godine na inicijativu nekoliko kragujevačkih entuzijasta koji su želeli da ožive zvuk i energiju koju je nosila muzika nastala 2000-ih godina. Dosadašnje žurke posetilo je više od 9.000 ljudi, dok se na sledećoj očekuje rekordna poseta.\nDJ Dimitrije biće zadužen za muzički vremeplov i oživljavanje hitova popa, hip-hopa, densa, r’n’b-a 2000-ih koji obećavaju ludu atmosferu i nezaboravan provod. Ove žurke karakterišu prepoznatljiv zvuk i neverovatna energija. Posetioce očekuju brojna iznenađenja, kao i specijalni gosti - Sax’n’Groove.\nUlaz na žurku moguć je uz:\n- potvrdu o izvršenoj vakcinaciji,\n- potvrdu o preležanom COVID-u u prethodnih 6 meseci\n- Negativan rezultat PCR-a u poslednjih 72 sata\n- Negativan rezultat brzog antigenskog testa u poslednjih 48 sati\nU saradnji sa laboratorijom AquaLab, omogućeno je testiranje na ulazu od 19 do 22 sata, po promotivnoj ceni od 800 dinara. Takođe, testiranje možete izvršiti u AquaLab laboratoriji u Kopitarevoj 5, Kragujevac, u četvrtak i petak od 6 sati do ponoći, kao i u celoj Srbiji, uz prilog karte za događaj, po promotivnoj ceni.\nKarte možete nabaviti u kafićima Borsalino ili Ambasada, kao i kod ovlašćenih promotera po ceni od 500 dinara. Takođe, karte možete nabaviti i na samom ulazu po ceni od 700 dinara.


Zavirite u Gucci Garden iz udobnosti svog doma - Harper‘s Bazaar\nGucci Garden, prostor koji je inspirisao, dizajnirao i realizovao Alessandro Michele u prostorijama istorijske Palazzo della Mercanzia u Firenci, otvorio je svoja vrata digitalnoj javnosti.\nDigitalnom turnejom mogu se istražiti sve sobe i predmeti koji čine elegantnu atmosferu Gucci Garden-a, „a da se, naravno, ne mora žuriti ili biti u gužvi drugih posetilaca“, kako navodi brend Gucci u saopštenju povodom lansiranja virtuelne turneje.\nPenjanjem uz stepenice i niz hodnik između spratova, digitalni posetioci mogu ući u butik i knjižaru u prizemlju zgrade ili posetiti drugi i treći nivo izložbenih prostora. Kao što se u najavi lansiranja navodi, „lutalice Interneta mogu samo jednim klikom da obiđu sve otkrivajući istoriju Guccija, mogu biti fascinirani narativom o prošlosti, otkriti magiju mode, diviti se svemu što budi njihovu maštu, upuštajući se u opise i detalje svakog predmeta“.\nPosetioci će, naravno, imati priliku da kupuju proizvode ponuđene na prodaju u Gucci Garden, bilo putem Interneta, bilo putem telefona ili e-maila.\nZa virtuelni obilazak vrta Gucci možete kliknuti na sledeći link: virtualtourguccigarden.gucci.com


Vesti iz sveta - Strana 734\nEvropa Regionalne vesti Ujedinjene Nacije\nAustrija dobiti prelaznu vladu\nNovi ministri u prelaznoj vladi Austrije položili su danas zakletvu, a u njoj se, na mestima koja su ostala upražnjena posle povlačenja članova iz redova Slobodarske partije Austrije (FPO), nalaze sada stručnjaci.\nHaotično u austrijskoj vladi, eksperti zamenjuju ministre\nKriza u Vladi Austrije. Svi ministri iz ekstremno desničarske Slobodarske stranke podneli su ostavke zbog skandala sa korupcijom a kancelar Sebastijan Kurc planira da ih zameni ekspertima, koji će predvoditi te resore do prevremenih izbora.\nZelenski položio zakletvu i stupio na čelo države, odmah raspustio Skupštinu\nGlumac Volodimir Zelenski položio je danas predsedničku zakletvu i tako stupio na čelo države. Ceremonija je održana u parlamentu u Kijevu, a novi predsednik je na nju došao peške. Njegov prvi potez kao predsednika - raspuštanje Skupštine.\nTramp: Ako Iran želi borbu, to će biti njegov zvaničan kraj\nAmerički predsednik Donald Tramp zapretio je da će uništiti Iran ukoliko ta zemlja ugrozi američke interese.\nAustrija se 'lomi' zbog Štraheovog snimka: Kurc najavio prevremene izbore\nAustrijski kancelar Sebastijan Kurc izjavio je da je neophodno što pre održati izbore u toj zemlji posle afere oko Hajnca Kristijana Štrahea\nAustriju trese skandal: Štrahe podneo ostavku\nAustrijski vicekancelar i lider Slobodarske partije Austrije (FPO) Hajnc Kristijan Štrahe podneo je danas ostavku na funkciju vicekancelara nakon što se našao u centru skandala, javili su svetski mediji. Štrahe: Bio sam pijan...\nDžonson potvrdio kandidaturu za britanskog premijera\nRadio 021 17.05.2019\nBivši britanski ministar spoljnih poslova i nekadašnji gradonačelnik Londona Boris Džonson potvrdio je danas da će se kandidovati za funkciju premijera po odlasku Tereze Mej.\nIran na pragu punog sukoba\nIranski vojni lideri saopštili su da je Islamska Republika na pragu sukoba sa svojim neprijateljima i da su spremni da se suprotstave svakoj pretnji.\nHolandija preti: Zatvorićemo granice prema istočnoj Evropi\nPremijer Holandije Mark Rute zapretio je zatvaranjem granica prema istočnoj Evropi, ako zemlje članice EU iz tog regiona ne prihvate veći broj izbeglica.\nSAD izdale upozorenje: Izrael, Evrovizija...mogući teroristički napadi\nAmbasada SAD u Izraelu objavila bezbednosno upozorenje za sve američke građane u Izraelu.\nDoneta odluka: Ponovo otvorena istraga protiv Asanža\nŠvedsko tužilaštvo ponovo će otvoriti istragu o optužbama za silovanje protiv osnivača VikiLiksa Džulijana Asanža.\nDan odluke za Asanža: Na potezu Švedska\nŠvedsko tužilaštvo danas treba da objavi da li će ponovo otvoriti istragu o optužbama za silovanje protiv osnivača Vikiliksa Džulijana Asanža.\nVojna parada u Moskvi, Putin čestitao Dan pobede\nPredsednik Rusije pozvao na ujedinjenje u borbi protiv savremenih pretnji\nEvropa rekla 'ne' ultimatumu Irana - šta će biti sad?\nEvropske zemlje uključene u iranski nuklearni sporazum odbacile su "ultimatum" Irana koji im je dao 60 dana da dogovore nove uslove tog sporazuma.\nDve godine vladavine Makrona – 'žuti prsluci' najveći izazov\nPredsednik Francuske Emanuel Makron obeležava drugu godišnjicu dolaska na vlast. Kakvi su rezultati njegove dosadašnje politike i šta je glavni zadatak do kraja petogodišnjeg mandata?\nRana faza američkih predsedničkih izbora - već počeo duel Bajdena i Trampa\nBivši potpredsednik Amerike Džo Bajden dospeo je na čelo trke za predsedničku nominaciju Demokratske partije, praktično čim je proglasio kandidaturu prošle nedelje. U ranoj fazi američkih predsedničkih izbora - već je počeo direktan okršaj Bajdena...\nHiljade Čeha na trgovima za nezavisno pravosuđe\nHiljade Čeha izašle su večeras, kao i prošle sedmice, na trgove Praga, Brna, Ostrave i još nekoliko gradova širom zemlje da protestuju u odbranu nezavisnog pravosuđa.\nErdogan ne odustaje, traži nove izbore u Istanbulu\nTurski predsednik Redžep Tajip Erdogan istakao je da se zalaže za ponavljanje izbora za gradonačelnika u Istanbulu koji su rezultirali pobedom kandidata glavne opozicione Republikanske narodne stranke.\nDeset miliona ljudi u Severnoj Koreji pogođeno nestašicom hrane\nRadio 021 05.05.2019\nSeverna Koreja je smanjila iznos hrane koja je količinski određena građanima, pa tako sad mogu da pojedu dnevno samo 300 grama, što je najniži iznos u istoriji za ovo doba godine, a dodatni rezovi su izgledni nakon najgore žetve u poslednjih nekol...


SKANDALOZAN POTEZ IZETBEGOVIĆA: Dao pare iz budžeta autoru rečnika, koji brutalno vređa Srbe! | Happy BSC portal\nSKANDALOZAN POTEZ IZETBEGOVIĆA: Dao pare iz budžeta autoru rečnika, koji brutalno vređa Srbe!\nPredsedavajući Predsedništva BiH Bakir Izetbegović dao je iz budžetske rezerve 10.000 KM autoru skandaloznog "Rečnika bosanskog jezika" Dževadu Jahiću, koji je u svom "delu" izneo najcrnje uvrede na račun Srba.\nIzetbegović je odluku o korišćenju novca tekuće rezerve iz budžeta institucija BiH, koja bi po pravilu trebalo da služi za vanredne situacije i nepredviđene troškove, doneo prošlog meseca, piše "Glas Srpske".\nOna je dodala da je loše što se članovi Predsedništva BiH jedan drugom ne mešaju u posao kada je reč o raspodeli budžetske rezerve, te da su srpski predstavnici u Savetu ministara BiH trebali pokrenuti pitanje zabrane skandaloznog rečnika.\n- To je logično pitanje ako se zna da rečnik čiji je autor Jahić ima negativan odnos prema srpskoj kulturi i istoriji i da na potpuno iskrivljen i sarkastičan način prikazuje pojedine pojmove koji nemaju nikakve veze sa jezikom, ali imaju sa jezikom mržnje - rekao je Kovačević.


Sportske.net - Stanković gleda ka derbiju: ''Prava najava''\nZvezdin šef struke ima mnogo razloga da bude zadovoljan.\nCrvena zvezda je nastavila sa pobedama u prvenstvu, najnovija je ostvarena večeras na ''Rajku Mitiću'' protiv Radnika rezultatom 4:1, a posle meča trener Dejan Stanković je najpre objasnio zbog čega je bio nešto lošiji start njegovog tima.\n"Znate kako, kad dugo ne igraš, to se oseti... Mislim da prvo poluvreme nije bilo to što smo spremili i očekivali. Bilo je najpre priprema, pa stop zbog korone, pa počeli sa mečevima, pa momci ne igraju, trebalo im je vremena. Uspeli smo da okrenemo rezultat na dva prekida", rekao je Stanković za TV Arena Sport.\nU nastavku ne samo da je Zvezda pobedu učinila ubedljivom, nego je zablistao i dojučerašnji član omladinskog tima, 17-godišnji Andrija Radulović. Sve to Stanković vidi kao idealan uvod za sredu u derbi sa Partizanom.\n"Drugo poluvreme bilo je požrtvovanije, bio pravi pristup, u najkraćem prava najava za ono što sledi u sredu. Mi smo imali sreću što možemo da rotiramo igrače. Osetilo se to u prvom poluvremenu, ali u drugom ne", dodao je on.\nДеки спреми тим да кидају у дербију.


Demanti lažnih navoda Demokratske stranke: EPS plaća bager za „Radljevo" 35 miliona evra\nPodaci iz tenderskog procesa su javni i svi zainteresovani mogu da ih provere na portalu javnih nabavki. Tokom postupka nabavke ispoštovane su sve procedure, a očigledno je da se izvorima DS pričinilo dodatnih tri miliona evra. Na tender su 1. jula 2021.\nFoto: Aleksandar Stojanovic Demokratska stranka (DS) saopštila je danas da je Elektroprivreda Srbije (EPS) u procesu nabavke rotornog bagera za površinski kop Radljevo, a prema njihovim navodima, za taj posao bi moglo da bude potrošeno tri miliona evra više nego što je potrebno.\nBeograd -- "Elektroprivreda Srbije" demantuje netačne navode Demokratske stranke, navodi se u saopštenju ove kompanije. EPS ukazuje da je nabavka rotornog bagera za kop "Radljevo" sa montažom ugovorena po ceni od 35.489.827 evra u otvorenom postupku javne nabavke.\nElektroprivreda Srbije saopštila je danas da je EPS ugovorio nabavku bagera za kop Radljevo po ceni od 35 miliona evra, a ne kao što tvrdi Demokratska stranka za 38 miliona evra. EPS je istakao da je nabavka rotornog bagera za kop Radljevo sa montažom ugovorena po ceni od ...\nEPS DEMANTOVAO DS! Bager za kop Radljevo plaćamo 35 miliona evra!\nElektroprivreda Srbije saopštila je danas da je EPS ugovorio nabavku bagera za kop Radljevo po ceni od 35 miliona evra, a ne kao što tvrdi Demokratska stranka za 38 miliona evra EPS je istakao da je nabavka rotornog bagera za kop Radljevo sa montažom ugovorena po ceni od ...\nElektroprivreda Srbije (EPS) demantovala je danas navode Demokratske stranke o nabavci rotornog bagera za kop „Radljevo“ i objavila da je ugovorena cena sa montažom 35.489.827 evra. Demokratska stranka danas je saopštila je da je EPS u procesu nabavke bagera i da bi za taj posao ...\nElektroprivreda Srbije (EPS) demantovala je danas navode Demokratske stranke o nabavci rotornog bagera za kop "Radljevo" i objavila da je ugovorena cena sa montažom 35.489.827 evra. Demokratska stranka danas je saopštila je da je EPS u procesu nabavke bagera i da bi za taj posao ...


Bojkot Jale i Bube: "Zabraniti ulazak u Srbiju dotičnim reperima" - BIGportal.ba\n6 Avgusta, 2021 6 Avgusta, 2021 0133\nNedavni nastup repera Jale Brata i Bube Korelija u Nišu izazvao je mnoštvo negativnih komentara zbog skandaloznog poteza obezbjeđenja, koje je jednog mladića bacilo sa bine u publiku – nakon čega i fizički nasrnulo na njega, a sada je pokrenuta i peticija da se dvojici repera zabrani ulazak u Srbiju.\nNaime, uznemirujući snimak sa nastupa dvojice muzičara razljutio je njihove fanove širom Srbije, a onlajn peticija kojom bi se Jali i Bubi zabranio ulazak u Srbiju potpisalo je blizu 20.000 ljudi, prenose Nezavisne.\nU tekstu peticije, autor podsjeća i na ranije izjave dvojice repera u kojem su, navodno, vrijeđali Srbe i ostavljali komentare poput – “Srbe na vrbe”.\n“Potpisujem ovu peticiju za zabranu ulaska u Srbiju dotičnim ‘reperima’ jer svako ko ne poštuje ovu državu, njenu djecu i njen narod, nema šta da traži tu”, piše u peticiji.\nGlumica objavila emotivnu poruku i otkrila da se razvodi


Opštinska organizacija Crvenog krsta ponovo u funkciji | Palelive.com\nPočetna Regija Sokolac Opštinska organizacija Crvenog krsta ponovo u funkciji\nSOKOLAC – Na Sokocu je danas održana Osnivačka skupština Crvenog krsta, čime je ova opštinska organizacija ponovo počela da funkcioniše nakon osam godina.\nGeneralni sekretar Crvenog krsta Republike Srpske Snježana Kovač rekla je da su ponovnim osnivanjem ove organizacije stvoreni uslovi da njihovi volonteri apliciraju za mnoge projekte za koje ranije nisu imali priliku.\nOna je najavila da će biti obnovljene i aktivnosti polaganja prve pomoći i obuka u Crvenom krstu na Sokocu.\nNačelnik opštine Sokolac Milovan Bjelica rekao je novinarima da je prijeko bilo potrebno da se osnuje organizacija Crvenog krsta na Sokocu, koja je prestala sa radom prije osam godina kada je došlo do određenih problema i nesuglasica u samoj organizaciji.\nOn je naglasio da je ovoj lokalnoj zajednici štetilo to što nije funcionisao Crveni krst posebno u vremenima kada je teška i ekonomska situacija, dodatno opterećena pandemijom.\nBjelica se zahvalio Crvenom krstu Srpske i grada Istočno Sarajevo koji nisu zaboravili građane Sokoca i slali su pomoć u teškim vremenima, zahvaljujući humanisti i aktivisti-volonteru Crvenog krsta Draženku Vukojičiću koji je, kako kaže, dao sve od sebe da do svakog građanina u stanju socijalne potrebe stigne njihova pomoć.\nOn je posebnu zahvalnost uputio Srpskoj pravoslavnoj crkvi i Islamskoj vjerskoj zajednici za pomoć koju su uputili građanima ove opštine kada im je bila napotrebnija.\nBjelica je najavio da će Opštinska organizacija Crvenog krsta biti uvrštena u budžet opštine Sokolac prilikom rebalansa ove godine.\nZa sekretara Opštinske organizacije Crvenog krsta Sokolac imenovan je Draženko Vukojičić, a za predsjednika Skupštine ove organizacije Danko Vučak.\nVukojičić je rekao novinarima da je kao volonter Crvenog krsta u proteklih nekoliko godina pomagao licima kojima je pomoć bila potrebna, a posebno u vrijeme uvođenja vanredne situacije zbog pojave pandemije virusa korona.\n„Na samom početku rada Crveni krst opštine Sokolac će dodijeliti veš-mašinu za jednu višečlanu porodicu, a potom ćemo uručiti odjeću socijalno ugroženima kroz saradnju sa Centrom za socijalni rad“, najavio je Vukojičić.\nCrvenog krsta Sokolac\nPrethodni članakZeljković i ostali osumnjičeni ispitani zbog proširenja istrage\nNaredni članakSrpska neće biti energetski ugrožena\n09/10/2021 9:11 AM\nNeka su ga obnovili,svi će imati koristi,sada mogu rasteretiti centar za socijalni rad gdje je zaposleno oko 15 radnika,a i da u saradnji sa crkvom,pekarama i svadbenim salonima organizuju javnu kuhinju bilo bi na desetine ako ne i stotine korisnika.Kako je počelo crveni krst će imati pune ruke posla.


Turizam dobija sve veći značaj | Kamatica\nPočetna > vest > Turizam dobija sve veći značaj\nTurizam dobija sve veći značaj\nTekst objavljen: 17.04.2016 11:29\nGrad Beograd ima sve bolju poziciju kao siti brejk destinacija, a na listi kongresnih destinacija takođe je je napredovao, pa je u narednom periodu važno raditi na promociji i unapređenju turističkih potencijala, rečeno je danas na Četvrtoj regionalnoj turističkoj konferenciji u Beogradu.\nNa konferenciji je rečeno da su u protekloj godini u oblasti turizma ostvareni izuzetni rezultati, a da je unapređenje turističke ponude veoma je važno kako bi se privukao što veći broj stranih turista i doprinelo što boljem pozicioniranju Beograda, ali i drugih gradova Srbije na mapi turističkih destinacija.\nPredsednik Privredne komore Beograda Milivoje Miletić rekao je da turizam kao grana ima sve veći značaj u strukturi privrede "Važno je da se na osnovu znanja podižu kapaciteti, ponuda i konkurentnost što je važno za celokupnu privredu", rekao je Miletić na konferenciji "Unapređenje turističke ponude Beograda" u Privrednoj komori Beograda.\nOn je kazao da će tokom današnje konferencije biti donete preporuke i zaključci koji će, naveo je, poslužiti kreatorima ekonomske politike za dalje delovanje u toj oblasti.\nPomoćnik ministra za turističku inspekciju u Ministarstvu trgovine, turizma i telekomunikacija Gordana Radosavljević kazala je da inspekcija sada sprovodi redovne preventivne kontrole turističkih agencija pred početak letnje sezone.\n"U velikom smo poslu, a u Beogradu imamo 280 licenciranih agencija, odnosno više od polovine ukupnog broja agencija nalazi se u Beogradu", rekla je ona.\nRadosavljević je dodala da se nada da će predstojeća letnja sezona proći bez većih problema.\nGradski sekretar za privredu Tijana Maljković ukazala je da se Beograd deklariše kao destinacija za četiri vrste turizma -za siti brejk, za manifestacije u koje spadaju i sportske i kulturne, kongresne i destinacija za investicije.\nOna je navela podatak da je tokom 2015. godine bilo 20 odsto više manifestacija nego 2014. i da će se i tokom ove godine raditi na organizaciji što većeg broja njih.\nMaljković je navela da je tokom decembra i januara Beograd prihodovao 90 miliona evra od svih manifestacija, broja turista, deviznog priliva, a da je u organizaciju događaja uloženo svega 27 miliona dinara.\n"Svi treba da radimo na tome da napravimo manifestacije koje su dugotrajnog karaktera, koje traju mesec, mesec i po dana, prolećne letnje i da u to spojimo što više manjih manifestacija jer je bitno i da imamo događaje lokalnog tipa, regionalnog i internacionalnog karaktera", rekla je Maljković.\nPotpredsednik Privredne komore Beograda prof.dr Slobodan Unković ukazao je da je turizam Srbije prošle godine ostvario uzuzetno dobre rezultate posle niza godina stagnacije.\n"Imamo prvi put rast domaćih turista, a oko 1, 2 milijarde dolara je ostvareni prihod", rekao je Unković i pohvalio odnos Vlade Srbije i Grada Beograda prema turizmu .\n"Godinama smo turizam tretirali kao nešto što nema veliki značaj za privredni razvoj, a merama koje su preduzimane u poslednje dve godine pokazuje se da se turizam ozbiljno shvata", rekao je on i istakao da je važno da turizam bude jedna od priroritetnih delatnosti ukupnog privrednog rasta.\nUnković je naveo da Srbija ima kvalitetne resurse i da nijedna zemlja sveta nije ostvarila kvalitetne rezultate u turizmu ukoliko država kroz mere ekonomske politike na dugoročnoj osnovi nije podsticala razvoj turizma.\nDirektorka Turističke organizacije Srbije Marija Labović rekla je da je turistička ponuda Srbije dobra, ali da uvek može da se unapređuje.\n"Trendovi pokazuju da smo na dobrom pravcu i da ne treba da stanemo već da pratimo trendove koji se brzo menjaju i da im se prilagođavamo", rekla je Labović.\nOna je navela da Beograd ima sve bolju poziciju kao siti brejk destinacija i da se na listi kongresnih destinacija takođe "značajno popeo".\n"Imamo dobar potencijal i ono što je bitno je dalje unapređenje kongresnih resursa, a infrastruktura je za razvoj svega toga važna", rekla je Labović navodeći da će se TOS i dalje baviti promocijom Beograda i cele Srbije.\nOna je kazala da u proseku 52 odsto od ukupnog broja inostranih turista boravi u Beogradu i da se 60 odsto deviznog priliva od turizma ostvaruje u glavnom gradu Srbije.\nBeograd turizam Srbija


Poziv na online konferenciju i B2B na temu “Biomasa i Biogas” – Vanjskotrgovinska komora BiH\nPoziv na online konferenciju i B2B na temu “Biomasa i Biogas”\nVanjskotrgovinska/Spoljnotrgovinska komora Bosne i Hercegovine obaviještena je da će se 15. 09.2020. godine održati online konferenciju i individualni poslovni razgovori na temu „Biomasa i biogas“.\nOnline događaj se organizira u sklopu projekta unapređenja saradnje u oblasti obnovljivih izvora energije kojeg provodi Predstavništvo njemačke privrede u BiH po nalogu njemačkog Saveznog ministarstva privrede i energije (BMWi), u saradnji sa kompanijom Energiewaechter GmbH.\nTermini održavanja poslovnih razgovora sa njemačkim kompanijama će biti pojedinačno i naknadno utvrđeni.\nViše informacija o njemačkim izlagačima kao i program konferencije možete preuzeti na web stranici AHK BIH.


VUČIĆEVIĆ I DRAGIĆ obaraju cenu malina, umešani u biznis!\nVučićević i Damir Dragić vlasnici su 50 odsto firme “Ledena Lozica”, hladnjače koja se bavi otkupom malina.\nDragan J. Vučićević, glavni i odgovorni urednik provladinog tabloida Informer i direktor ovog dnevnog lista Damir Dragić, vlasnici su 50 odsto firme “Ledena Lozica”, hladnjače koja se bavi otkupom malina.\nTakođe, uvidom u Agenciju za privredne registre (APR), Društvo za proizvodnju, promet i usluge “Ledena Lozica” d.o.o. iz Loznice, od 1. januara do 31. decembra 2016. godine imalo je poslovni prihod od preko 164 miliona dinara (po sadašnjem kursu od 120 dinara za evro to je 1.37 miliona evra).\nKako Informer piše o ovoj tematici može se videti npr. i iz teksta pod naslovom “Nedimović: Cenu maline diktiraju inostrani kupci”, objavljenog 24. jula ove godine. U tom tekstu se citira ministar poljoprivrede Branislav Nedimović koji kaže da tržište opredeljuje i diktira cene, a da je tražnja za malinom na Zapadu manja.\n– U problemu koji malinari imaju s otkupljivačima nalazi se skup firmi među kojima je i “Ledena Lozica”, u kojoj Vučićević i Dragić imaju po 25 odsto vlasničkog udela. Njih dvojica su inače u ceo biznis ušli s po 3.000 dinara upisanog novčanog kapitala – kaže izvor Espresa.\n(Espreso.rs) FoNet, Nebojša Mandić


Ne treba nam konsenzus oko toga čije su gusala\nTanjug 7. decembra 2018. 16:09\nBEOGRAD – Pevanje uz gusle je zaslužilo da se nađe na Uneskovoj listi kao element žive kulturne prakse značajnog broja lokalnih zajednica u Srbiji, ali se gudački instrumenti sa jednom strunom, kakve su i gusle, sreću na udaljenim i kulturno značajno različitim delovima sveta, te je o poreklu takvih instrumenata teško pouzdano govoriti, kaže viši naučni saradnik u Muzikološkom institutu SANU, etnomuzikolog dr Danka Lajić Mihajlović.\nPovodom vesti da su ambasadori Albanije, Hrvatske, Crne Gore, BiH podneli Unesku zajednički zahtev za postizanje konsenzusa o tome da li gusle pripadaju vizantijskoj ili arapskoj kulturi i da Albanci tvrde da su gusle njihov tradicionalni instrument koji zovu lauta, Lajić Mihajlović kaže da je svojatanje tradicionalnih muzičkih instrumenata besmisleno.\n„Gudački instrumenti sa jednom strunom, kakve su i gusle, uz koje se danas peva u Srbiji, u savremenoj kulturnoj praksi su retkost na svetskom nivou. To, naravno, ne znači da se one sreću u tradicionalnoj muzičkoj praksi samo u Srbiji. Važno je imati u vidu da se jednostruni gudački instrumenti sreću na udaljenim i kulturno značajno različitim delovima sveta, te je o poreklu takvih instrumenata teško pouzdano govoriti“, rekla je Lajić Mihajlović Tanjugu.\nIz perspektive etnomuzikologa – istraživača i eksperta-saradnika na pripremi nominacije podseća da se pevanje uz gusle vekovima u Srbiji praktikuje kao oblik istorijskog pamćenja i istaknuti je način formiranja i izražavanja kulturnog identiteta.\n„Integrativni karakter ove prakse je posebno značajan, a bazira se na suštinskoj važnosti pevanja uz gusle za auditorijum, na njegovoj komunikacionoj vrednosti. Kako je reč o sinkretičnom, poetsko-muzičkom izrazu, u našoj nominaciji smo naznačili reprezentativni repertoar guslara i ukazali na važnost muzičke komponente“, objasnila je Lajić Mihajlović.\nO poreklu jednostrunih gudačkih instrumenata je teško pouzdano govoriti, jer, kako kaže Lajić Mihajlović, muzička arheologija ne pruža materijalne ostatke takvih instrumenata dovoljno velike starosti da bi vodili nesumnjivom zaključku.\n„Ni druge vrste izvora koji se koriste u istraživanju prošlosti muzičkih instrumenata – likovni prikazi i pisani dokumenti, koliko je meni poznato, nisu dovoljno čvrsti da razreše misteriju o poreklu čitave porodice gudačkih instrumenata čijim početnim stadijumima razvoja tipološki pripadaju gusle“, rekla je ona.\nU nauci, naglašava, nije cilj konsenzus, već traganje za izvorima koji bi osvetlili procese u kulturnoj istoriji čovečanstva.\n„I sama sam kao istraživač veoma zainteresovana za rezultate istraživanja kolega u drugim zemljama u ovom pravcu, kao, uostalom, i za istraživanja koja polemikom o poreklu gusala mogu biti inicirana na internacionalnom nivou“, rekla je Lajić Mihajlović.\nIako nazivi instrumenata mogu biti indikatori kulturnih kontakata, u slučaju gusala to, dodaje, nije dovoljno ubedljiv trag.\n„Naime, slično se u drugim slovenskim tradicijama imenuju sasvim različiti instrumenti, kao što se guslama slični instrumenti u tradicijama naroda koji pripadaju drugim jezičkim grupama nazivaju sasvim drugačije. Te je čest razlog pogrešnih interpretacija, posebno kod laika za etnoorganologiju, kojoj ova problematika pripada. Ako se vratimo na pitanje svojatanja tradicionalnih muzičkih instrumenata, rekla bih da je to besmisleno“, naglasila je ona.\nLajić Mihajlović podvlači da Konvencija o očuvanju nematerijalnog kulturnog nasleđa Uneska iz 2003. godine sugeriše da pravo na isticanje identifikovanja sa određenom kulturnom praksom ima svaka nacionalna zajednica, odnosno država-potpisnica Konvencije.\n„To smo upravo mi i učinili – nominacijom smo ukazali na značaj pevanja uz gusle u Srbiji. Naravno da nam je poznato da ta praksa postoji i u drugim državama u regionu. Koliko je ona važna za njihov kulturni identitet, koliko su već učinili na njenoj zaštiti i koliko su zainteresovani za njeno očuvanje, to su pitanja za relevantne krugove u svakoj od tih zemalja“, rekla je Lajić Mihajlović.\nPevanje uz gusle je na predlog Srbije 29. novembra upisano na Uneskovu Reprezentativnu listu nematerijalnog kulturnog nasleđa čovečanstva.\nOva lista je ustanovljena na osnovu Konvencija o očuvanju nematerijalnog kulturnog nasleđa Uneska, koju je Srbija potpisala 2010. i već 2012. je među prvim elementima na Nacionalnu listu nematerijalnog kulturnog nasleđa upisano i pevanje uz gusle.\nOvaj podatak svedoči o uverenosti svih aktera u procesu zaštite kulturnog nasleđa o kulturno-istorijskom značaju pevanja uz gusle, ali i njegovoj aktuelnosti u savremenoj kulturi.\nOd tog trenutka, rad na očuvanju pevanja uz gusle je artikulisan i unapređen kroz saradnju samih guslara kao nosilaca te kulturne prakse, lokalnih zajednica koje ovaj element kulture doživljavaju kao deo svog kulturnog identiteta, naučnika koji se bave proučavanjem ovog segmenta kulture iz različitih perspektiva i nadležnih u državnim kulturnim, obrazovnim i upravnim institucijama.\nNa tragu svega pomenutog, Ministarstvo kulture i informisanja, nadležno za primenu Konvencije u očuvanju NKN u Srbiji, donelo je odluku da se pevanje uz gusle nominuje za upis na Uneskovu listu.


Viber, jedna od vodećih globalnih aplikacija za razmenu poruka proslavlja sedmu godinu postojanja.\nKako podsećaju u saopštenju za javnost, ključna vrednost kompanije je briga za privatnost i bezbednost korisnika zbog čega su uveli enkripciju sa-kraja-na-kraj u aprilu 2016.\n“Sva komunikacija putem Vibera je automatski zaštićena, što znači da niko – pa ni sam Viber – nema pristupa sadržaju poziva i poruka koji se ostvare putem aplikacije. To takođe znači >> Pročitaj celu vest na sajtu N1 televizija << da Viber ne prati i ne targetira svoje korisnike u razgovorima, tokom razmene informacija ili komentarisanja robnih marki - što je čest slučaj kod sličnih aplikacija”.\nPovodom rođendana Viber je odlučio da korisnike obraduje sa poklonima vrednosti sedam miliona dolara.\nKorisnici koji zaprate Viberov zvanični čet bot će moći da preuzmu besplatno razne poklone preko platforme – u vidu Viber Out kredita vrednosti od 0.50$ do 3$ ili bilo kog od pet najpopularnijih paketa Viber stikera.\nTo će im dodatno omogućiti da pozovu svoje prijatelje i članove porodice da se i oni pretplate i preuzmu svoje poklone.\nItRešenja.com: Viber proslavlja 7 godina besplatnog i bezbednog povezivanja sveta\nAdvertiser-Serbia.com: REPRESENT COMMUNICATIONS: 15 godina uspešne komunikacije


17. jun 2021. Učesnici sastanka\nSamira Ćosović je navela da prijateljstvo naše dve zemlje traje duže od šest decenija i da datira još iz perioda bivše Jugoslavije. Između Srbije i Iraka nema otvorenih pitanja, istakla je ona i dodala da uvek ima prostora za unapređenje saradnje u različitim oblastima.\nĆosović je navela da je međuparlamentarna saradnja bitan segment bilateralnih odnosa i iznela uverenje da će, u skladu sa poboljšavanjem epidemiološke situacije, uskoro doći do planirane razmene poseta parlamentarnih delegacija. To će doprineti produbljivanju saradnje poslaničkih grupa prijateljstva dva parlamenta, ali i radnih tela, navela je ona. Ukazala je da je od izuzetne važnosti unaprediti i saradnju unutar međunarodnih parlametarnih organizacija, naročito Interparlamentarne unije.\nSamira Ćosović se zahvalila sagovorniku na principijelnom stavu Iraka u vezi sa nepriznavanjem samoproklamovane nezavisnosti tzv. države Kosovo, uprkos spoljnim pritiscima i konstatovala da postoji obostrana podrška između naših država po pitanju očuvanja suvereniteta i teritorijalnog integriteta.\nU razgovoru je navela da Srbija daje i punu podršku iračkoj borbi protiv Islamske države, kao i spremnost Srbije za saradnju sa Irakom u borbi protiv ekstremizma i terorizma.\nDržavni sekretar u Ministarstvu spoljnih poslova Iraka Al Huarlah složio se sa sagovornicom da naše dve zemlje imaju dugu istoriju prijateljskih odnosa. Istakao je da parlamenti mogu dati veliki doprinos u oblasti diplomatije i da je od obostranog interesa razmena iskustava i znanja parlamentaraca.\nIzneo je podršku za stav Srbije po pitanju Kosova i Metohije, navodeći da se i Irak nalazi u sličnoj situaciji, i da takođe pokazuje odlučnost da se problemi sa susedima reše mirnim putem i da se ostvari regionalna bezbednost i saradnja.\nNizar Al Huarlah je ukazao da postoji mnogo savremenih izazova, kao što su terorizam, migracije, klimatske promene, koje zahtevaju udružene napore i globalnu saradnju da bi bili pobeđeni.\nČlan PGP Zoran Tomić je istakao je usmerenost Srbije na regionalnu saradnju i održavanje dobrosusedskih odnosa, o čemu svedoči i donacija vakcina državama regiona, u borbi protiv pandemije izazvane korona virusom. Tomić je istakao i kao veoma bitnu, inicijativu predsednika Srbije Aleksandra Vučića da se uspostavi „Mini Šengen“, radi unapređenja regionalne saradnje, ali i evropkih integracija država Zapadnog Balkana.\nTokom sastanka, sagovornici su zajednički ocenili da je saradnja u oblasti vojne industrije od velikog značaja, kao i da postoji neiskorišćeni potencijal za unepređenje saradnje Srbije i Iraka u oblastima građevine, energetike, infrastrukture, prehrambene industrije i IT, kao i u oblastima kulture i obrazovanja.


Rakonjac popisao četvorogodišnji ugovor Čukaričkim - SPORTSKI ŽURNAL\nRakonjac popisao četvorogodišnji ugovor Čukaričkim\nMladi reprezentativac Crne Gore sezonu proveo na pozajmici u IMT-u, članu Srpske lige grupa „Beograd“, gde je bio najbolji strelac tima koji je suvereno izborio plasman u Prvu ligu Srbije\nNapadač Čukaričkog Marko Rakonjac potpisao je danas novi četvorogodišnji ugovor, saopštio je klub sa Banovog brda.\n- San mi je bio da potpišem novi ugovor sa Čukaričkim, da budem uz prvi tim. Na Banovom brdu sam već tri i po godine, sada sam produžio saradnju na još cetiri. Prezadovoljan sam, na meni je da sada još bolje radim i da u narednoj sezoni izborim mesto u startnoj postavi - rekao je Rakonjac za klupski sajt.\nMladi reprezentativac Crne Gore sezonu proveo na pozajmici u IMT-u, članu Srpske lige grupa „Beograd“, gde je bio najbolji strelac tima koji je suvereno izborio plasman u Prvu ligu Srbije.\nŠapić: Gledaćemo samo sebe u preostale četiri runde...


Tužba Kosova protiv Srbije za genocid “ima male šanse za uspeh” - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Tužba Kosova protiv Srbije za genocid “ima male šanse za uspeh”\nPredlog kosovskog predsednika Hašima Tačija da protiv Srbije podnese tužbu za genocid pred Međunarodnim sudom pravde zbog zločina počinjenih tokom rata 1998–1999. godine, ima male šanse za uspeh, sugerišu stručnjaci.\nKristin Braun BIRN\nNajava Hašima Tačija da će Kosovo tužiti Srbiju za genocid i da će tražiti odštetu za dela izvršena 1998–1999. godine, verovatno se neće ostvariti, izjavili su analitičari za BIRN.\nDa bi tužba uspela, Kosovo najpre treba da bude članica UN-a. Drugi uslov je da je genocid prethodno dokazan pred sudom, što znači da su neophodne sudske odluke koje bi podržale ovaj slučaj.\nMeđutim, nekoliko dosad procesuiranih pripadnika srpskih snaga osuđeno je za ratni zločin izvršen tokom sukoba na Kosovu, a ne za genocid.\nU prošlonedeljnom intervjuu za srpske novine “Danas”, Tači je rekao da se njegova zemlja već nekoliko godina priprema da podnese tužbu pred Međunarodnim sudom pravde (MSP), tvrdeći da su Kosovski Albanci žrtve genocida izvršenog od strane Srbije kao naslednice Jugoslavije, na čijem je čelu, tokom rata, bio predsednik Slobodan Milošević.\nMeđutim, stručnjaci tvrde da postoje mnoge prepreke sa kojima se Kosovo može suočiti na putu do sudnice MSP.\nBez članstva u UN\nPrva prepreka u Tačijevom slučaju je to što je za podnošenje tužbe pred MSP neophodno članstvo u UN.\n“Sugestija predsednika Tačija da Kosovo podnese tužbu protiv Srbije pred MSP nije baš realna, s obzirom da Kosovo nije član Ujedinjenih nacija, niti potpisnik Statuta MSP”, kaže Mit Regan, profesor prava i jedan od direktora Centra za pravne studije na Pravnom univerzitetu u Georgetown.\nDa bi zemlja postala član Ujedinjenih nacija, devet od 15 članica Saveta bezbednosti UN-a moraju glasati za, bez ikakvog neslaganja između pet stalnih članica. Međutim, dve stalne članice Saveta bezbednosti, Rusija i Kina, podržavaju srpsku politiku suvereniteta nad Kosovom sprečavajući razmatranje zahteva Prištine za članstvo u Generalnoj skupštini UN-a.\nAko Kosovo može da prevaziđe ove prepreke, za prijem će mu biti potrebna dvotrećinska većina glasova Generalne skupštine. Trenutno, 109 od 193 države članice UN-a priznaju nezavisnost Kosova, što je oko 56 procenata.\nPravni putevi da Kosovo podnese svoju tužbu su ograničeni, jer MSP nema obaveznu nadležnost, što znači da se saslušanje pred ovim sudom može održati samo ukoliko se s tim slože i tužena strana i ona koja tuži.\nIzuzetak postoji za potpisnike Konvencije o sprečavanju i kažnjavanju genocida. Član 9 njenog statuta daje obaveznu nadležnost za krivična dela utvrđena u konvenciji o genocidu; ovo bi bio pravni osnov za Kosovo da iznese svoj slučaj pred MSP.\nKada je Srbija 2001. godine potpisala konvenciju, dodat je deo u kome se kaže da član 9 neće biti obavezan za Srbiju i da ona mora eksplicitno da da saglasnost o nadležnosti suda za svaki slučaj.\nMeđutim, MSP će verovatno utvrditi da je Srbija pod jurisdikcijom suda kao jedna od država naslednica Savezne Republike Jugoslavije, koja je bila obavezana odredbama Konvencije o sprečavanju i kažnjavanju zločina genocida.\nPresedani Međunarodnog suda\nPredložena tužba Kosova će se takođe suočiti sa preprekama na osnovu presedana suda, jer je genocid veoma teško dokazati. MSP je samo jednom priznao genocid – ubistvo oko 8.000 Bošnjaka iz Srebrenice 1995. godine.\n“Šanse da MSP utvrdi da je neka od ove dve strane počinila genocid tokom rata na Kosovu su jednake nuli, budući da niko nije ni optužen, a kamoli osuđen za genocid na Kosovu od strane Međunarodnog krivičnog suda za bivšu Jugoslaviju (MKSJ) ili drugog suda“, kaže za BIRN Milica Kostić, direktorka pravnog programa Fonda za humanitarno pravo iz Beograda.\nKada je MKSJ optužio Slobodana Miloševića za zločine počinjene tokom jugoslovenskih ratova, on je bio optužen za genocid u Bosni i Hercegovini, ali ne i na Kosovu.\nMnogi stručnjaci smatraju da ako međunarodna zajednica veruje da je na Kosovu počinjen genocid, verovatno bi već u to vreme bile podnete ovakve optužbe protiv Miloševića.\nNijedan srpski ili kosovski sud nikada nije ratne zločine na Kosovu okvalifikovao kao genocid.\nS obzirom na poteškoće sa kojima se suočava potencijalna tužba Kosova, motivi za Tačijevu pretnju se mogu tumačiti kao politički.\nPrema James Ker-Lindziju iz Londonske škole za ekonomiju, tužba “delimično može biti pokušaj da se uguši glas nacionalista na Kosovu“.\n“Bilo je mnogo pritužbi oko dijaloga između Beograda i Prištine (o normalizaciji odnosa) i mnogi smatraju da je vlada ’smekšala’ i da Srbiji prodaje interese Kosova, na primer, preko Asocijacije srpskih opština. Ovo može biti pokušaj da se pokaže da to nije tako“, kaže Ker-Lindzi z BIRN.\nTužba takođe može biti motivisana potencijalnom optužnicom protiv visokih ličnosti Oslobodilačke vojske Kosova od strane Specijalnih veća Kosova, koja uskoro treba da budu formirana, a koja će se baviti kršenjem ljudskih prava između 1999. i 2000. godine.\n“Mnogi na Kosovu nisu naročito srećni u tom pogledu, jer veruju da će se time dovesti u pitanje pravednost njihove oružane kampanje za nezavisnost. Ovo može biti pokušaj da se opravda konflikt i da se pokaže da je Srbija bila angažovana u sistematskoj kampanji nasilja“, sugeriše Ker-Lindzi.\nU izveštaju koji je objavio Savet Evrope 2011. godine, Tači se spominje kao politički vođa paravojne grupe koja je bila odgovorna za kršenje ljudskih prava, uključujući mučenje i trgovinu ljudskim organima.\nUkoliko tužba bude uspešno izvedena pred MSP, to će nesumnjivo opteretiti pregovore između Beograda i Prištine koje podupire Brisel.\n“Beograd neće dobro prihvatiti takav potez. Međutim, ja ne mislim da bi to nanelo nepopravljivu štetu. Nijedna strana ne može sebi priuštiti da odustane od dijaloga“, kaže Ker-Lindzi.\nAko Kosovo uspešno podnese svoj slučaj pred MSP-om, Srbija može da uzvrati kontratužbom, uprkos naporima da se poboljšaju odnosi.\nDirektor kancelarije Vlade Srbije za Kosovo i Metohiju Marko Đurić odgovorio je na Tačijeve pretnje navodeći da “ako je neko počinio genocid na Kosovu, to su OVK i njeni komandanti“.\nKostić naglašava da ova retorika može dovesti do kontratužbe od strane Srbije.\nIshod tužbe Kosova će verovatno biti sličan slučaju kada su Srbija i Hrvatska pred MSP-om podnele tužbu i kontratužbu za genocid. Trebalo je nekoliko godina da se to reši, postupak je bio ekstremno skup, a rezultat je bio nezadovoljavajući za obe države.\nPrema podacima hrvatskog ministarstva pravde, Hrvatska je potrošila 3,7 miliona evra na tužbu protiv Srbije, dok je Ministarstvo spoljnih poslova Srbije saopštilo da je Beograd dao 800.000 evra za svoj neuspeli slučaj.\nKer-Lindzi smatra da podnošenje tužbe nije najefikasniji način da Kosovo reši zločine iz prošlosti.\n“Tu svakako treba sprovesti celovita ispitivanja o tome šta se dogodilo, a izvršioci zločina treba da snose odgovornost. Međutim, dovesti ove slučajeve pred MSP, a ne pokrenuti postupke protiv pojedinačnih počinilaca, zaista nije najbolji pristup ovom pitanju“, rekao je on.\nKostić takođe smatra da bi tužba Kosova bila neproduktivna upotreba vremena ili resursa i da će odložiti napore za poboljšanje odnosa sa Srbijom.\n“Srbija i Kosovo moraju da govore o svojoj ratnoj prošlosti i da nastoje da obelodane činjenice o sukobu i počinjenim zločinima, umesto da gube energiju na uzaludne radnje koje samo mogu dovesti do novih tenzija“, zaključuje je ona.


Održan 3. Regionalni samit preduzetnika "300 najboljih"\nTreći regionalni samit preduzetnika Srednje i Jugoistočne Evrope "300 najboljih" održan je u Dubrovniku uz učešće više od 240 preduzetnika iz 150 različitih organizacija i institucija.\nDUBROVNIK - Treći regionalni samit preduzetnika Srednje i Jugoistočne Evrope "300 najboljih" održan je u Dubrovniku uz učešće više od 240 preduzetnika iz 150 različitih organizacija i institucija.\nU danu koji je posebno posvećen ženskom poduzetništvu, na konferenciji povodom zatvaranja samita prisutnima se obratio dr. Milko Štimac, nacionalni sekretar MEF PERSPEKTIVE za Srbiju (član Komisije za hartije od vrednosti Republike Srbije), koji je pohvalio celokupini Projekat rekavši da broj učesnika govori sam za sebe.\nŠtimac se osvrnuo na doba Dubrovačke Republike i vremena pomorske trgovine, te naveo primer Benedikta Kotruljevića, Dubrovčanina koji je pre 600 godina po prvi put u svetu primenio sistem dvojnog knjigovodstva.\nVlasnica i Generalna direktorka "D EXPRESS" d.o.o. Beograd Ljiljana Karaklajić, pozdravila je takođe ovaj projekat i izrazila želju za odvijanjem sličnih događanja, saopšteno je iz MEF Perspektive.\nPrisutnima se obratila i Biljana Jovanović, osnovač i generalna direktorka "LUNA" d.o.o. Požarevac, koja je uspeh u vlastitoj tekstilnoj kompaniji pripisala podršci porodici i saradnika.\nNa samom kraju konferencije prisutne je pozdravila Tatjana Vučićević, suvlasnica i direktorka proizvodnje u "ART IVAL" d.o.o. Beograd, koja je izrazila zadovoljstvo zbog učešća na ovom svojevrsnom festivalu poduzetništva.\nKroz trodnevni projekat posebnu pažnju učesnika izazvala je "Leadership akademija", predavanjima o uspešnom poslovanju, većoj efikasnosti i kvaliteti u radu, saopštio je Međunarodni Ekonomski Forum Perspektive.\nDubrovnik 300 najboljih


NOVA INVESTICIJA U POŽAREVCU: Umesto spalionice otpada gradi se pogon za obradu i prodaju solarnih panela — TPKNEWS\n07:49 - 13/07/2020\nNaslovna/VESTI/LOKALNE VESTI/NOVA INVESTICIJA U POŽAREVCU: Umesto spalionice otpada gradi se pogon za obradu i prodaju solarnih panela\nGradska uprava Požarevca objavila je poziv za javnu prezentaciju urbanističkog projekta za izgradnju poslovno komercijalnog objekta za prodaju solarnih panela.\nU objektu će se vršiti prijem, formiranje panela dimenzije prema želji krajnjeg kupca i prodaja. Tehnološki proces za obradu panela je sečenje na naručene mere, završna obrada i kontrola kvaliteta prema sertifikovanim standardima EU.\nFoto: Grad Požarevac/Urbanistički projekat/Aula\nPodsetimo u martu 2019. Grad Požarevac potpisao je sa direktorom kompanije Elias Eco Kun Young Parkom, Memorandum o saradnji sa ciljem da se u Požarevcu otvori pogon za uništavanje industrijskog i medicinskog otpada.\nIpak, od izgradnje spalionice se prema svemu sudeći odustalo i to nakon što su se nevladine organizacije pobunile zbog ovog projekta jer je, kako navode, izgradnja fabrike za termički tretman opasnog otpada bila planirana u blizini silosa za hranu.\nMARATONCI TRČE JOŠ JEDAN POČASNI KRUG: "Na zmajevom putu", ili, kako sam sistematski uništen od idiota


Za zaječarskog tenisera Danila Jovanovića treće mesto! | Radio Magnum 103 MHz\nHome / Ritam grada / Za zaječarskog tenisera Danila Jovanovića treće mesto!\nZa zaječarskog tenisera Danila Jovanovića treće mesto!\nNa teniskom turniru Otvoreno prvenstvo Niša za takmičare do 12 godina iz kalendara teniskog saveza Istočne Srbije a u organizaciji Teniskog kluba Kostić, mladi zaječarski teniser TK „AS Timok“ Danilo Jovanović osvojio je treće mesto.\nTurnir je 2 kategorije i boduje se za rang listu teniskog saveza Srbije.\nPosle ovog uspešnog turnira takmičare AS Timoka očekuju sportske igre mladih već u sredu 24. maja, a zatim u petak 26. maja u Sokobanji i Okružno takmičenje u tenisu gde su se plasirali Darko Manojlović, Luka Lazić, Maksim Milisavljević, Jelena Serjević i Nevena Stefanović, svi iz AS Timoka.


Saopćenje povodom održane 6. sjednice Parlamentarne komisije odgovorne za reviziju – Ured za reviziju u FBiH\nSaopćenje povodom održane 6. sjednice Parlamentarne komisije odgovorne za reviziju\nNa sjednici Parlamentarne komisije odgovorne za reviziju, održanoj 27. 11. 2020. godine, na kojoj su prisustvovali predstavnici Ureda za reviziju institucija u FBiH, Komisija je razmatrala dvije tačke dnevnog reda:\nNacrt izvještaja Parlamentarne komisije o obavljenim javnim saslušanjima korisnika Budžeta FBiH i revidiranim subjektima za 2019. godinu,\nInformacija Ureda za reviziju o nedostavljanju traženih podataka.\nU vezi s drugom tačkom, Ured za reviziju je dva puta pismeno obavijestio Parlamentarnu komisiju odgovornu za reviziju i Vladu FBiH o tome da Finansijsko-informatička agencija ne dostavlja podatke iz Registra finansijskih izvještaja pravnih lica u FBiH, te da uslovljava Ured potpisivanjem Memoranduma o saradnji. Podaci su traženi u svrhu ažuriranja Registra subjekata revizije, koji su važni inputi u procesu donošenja godišnjeg plana revizija institucija iz nadležnosti Ureda. U skladu s članom 5. Zakona o Finansijsko-informatičkoj agenciji, podaci iz finansijskih izvještaja koje vodi FIA u Registru su javni i FIA je dužna osigurati trajni i kontinuirani pristup ovim podacima. Budući da ograničavanje pristupa podacima predstavlja atak na nezavisnost Ureda, zatraženo je nadležno postupanje Parlamentarne komisije i Vlade FBiH.\nNa sjednici Komisije raspravljano je i o ranijem onemogućavanju Uredu da obavi finansijsku reviziju „Pretisa“ d.d. za 2019. godinu i Operatora za obnovljive izvore energije i efikasnu kogeneraciju FBiH za 2018. godinu. Budući da i ovo predstavlja udar na nezavisnost Ureda za reviziju, pismeno su obaviješteni Parlamentarna komisija i Vlada FBiH.\nKako se Vlada FBiH nije oglasila, Parlamentarna komisija je, nakon zajedničke rasprave i obraćanja generalnog revizora, jednoglasno usvojila Zaključak, s napomenom da ga je potrebno po hitnom postupku uputiti Kolegiju Predstavničkog doma Parlamenta FBiH, Vladi FBiH, Finansijsko-informatičkoj agenciji, „Pretisu“ d.d. i Operatoru za obnovljive izvore energije i efikasnu kogeneraciju FBiH, a koji glasi:\nNalaže se Finansijsko-informatičkoj agenciji da odmah i bezuslovno omogući Uredu za reviziju institucija u FBiH pristup neophodnim dokumentima za obavljanje njihove osnovne revizorske funkcije, posebno da odmah i bezuslovno Uredu omogući pristup Registru finansijskih izvještaja pravnih lica u FBiH.\nNalaže se FIA-i da o realizaciji ovog zaključka izvijesti Parlamentarnu komisiju odgovornu za reviziju najdalje 8 dana od donošenja istog.\nZadužuje se Vlada FBiH da poduzme adekvatne sankcije prema svima koji krše Zakon o reviziji institucija u FBiH i koji svojim postupanjem derogiraju Ured za reviziju institucija u FBiH, Parlamentarnu komisiju odgovornu za reviziju i Parlament FBiH, a posebno prema rukovodiocima sljedećih subjekata: Finansijsko-informatička agencija FBiH, Pretis d.d. Sarajevo, Operator za obnovljive izvore energije i efikasnu kogeneraciju FBiH, te da o poduzetim mjerama i sankcijama izvijesti Parlamentarnu komisiju odgovornu za reviziju i Parlament FBiH, u roku od 15 dana od dana donošenja ovog zaključka.\nUred za reviziju pozdravlja zaključke Parlamentarne komisije, očekuje postupanje svih aktera po njima, te će sam poduzeti aktivnosti u skladu sa zaključcima.\nSarajevo, 2. 12. 2020. godine\nNewer Saopćenje o završenim finansijskim revizijama korisnika budžeta FBIH za 2019. godinu\nOlder V. sastanak pododbora za ekonomska i finansijska pitanja i statistiku


Finski predsednik: Zašto bi nas Rusija napala?\nPredsednik Finske Sauli Ninista je izjavio da ne vidi pretnju od strane Rusije, jer razume da ona nema razloga da napadne njegovu zemlju.\nRusija je spremna da učestvuje na samitu Arktičkog saveta koji planira da organizuje Finska, izjavio je predsednik Rusije Vladimir Putin na sastanku sa finskim kolegom Saulijem Ninisteom u Sočiju.\nPredsednik Finske razgovarao sa Trampom o „Severnom toku 2“\nFinski predsednik Sauli Niniste razgovarao je sa predsednikom SAD Donaldom Trampom o „Severnom toku 2“, saopštio je lično finski predsednik na konferenciji za novinare nakon rusko-američkog samita održanog u Helsinkiju.\nPredsednik Rusije Vladimir Putin je na sastanku sa svojim finskim kolegom Saulijem Ninistom visoko ocenio prethodno održane pregovore sa američkim predsednikom Donaldom Trampom.\n„Opsadno stanje“ u Finskoj, finalne pripreme za događaj godine\nFinska će privremeno obnoviti pograničnu kontrolu na svojim unutrašnjim granicama kako bi osigurala bezbednost tokom susreta predsednika Rusije i SAD Vladimira Putina i Donalda Trampa u Helsinkiju, saopštila je finska Vlada.\nPredsednik Finske pred susret Putina i Trampa: Uklonite sve naše strahove\nVlasti SAD i Rusije bi trebalo da vode dijalog za vreme susreta Donalda Trampa i Vladimira Putina u Helsinkiju, da razgovaraju o brojnim pitanjima međunarodnih odnosa, kako bi „uklonili sve strahove“, izjavio je predsednik Finske Sauli Niniste.\nNačelnici generalštabova vojski SAD i Rusije sastali su se u Finskoj kako bi razmenili stavove o američko-ruskim vojnim odnosima, Siriji i aktuelnoj međunarodnoj bezbednosnoj situaciji.


Đukanović zaposlio Kljajevića?\nTokom odmora koji je proveo u zavičaju, bivši sudija Specijalnog suda dogovorio preuzimanje crnogorskog Specijalnog suda za organizovani kriminal, koji treba da bude uskoro osnovan\nBEOGRAD/PODGORICA - Bivši sudija Specijalnog suda, koji je vodio proces protiv optuženih za ubistvo Zorana Đinđića, Marko Kljajević, posle ostavke u Beogradu, odlazi na visoku pravosudnu funkciju u Crnu Goru, saznaje Glas iz izvora u Podgorici, koji je insistirao na anonimnosti. Dogovor o "transferu" postignut je između Kljajevića i predsednika Vlade Crne Gore Mila Đukanovića. Kada će bivši sudija Specijalnog suda u Beogradu stupiti na novu dužnost, nije poznato. Prema nezvaničnim informacijama, Crnoj Gori su, zbog osamostaljenja, potrebni kadrovi, pogotovo što se priprema osnivanje Suda za borbu protiv organizovanog kriminala u Podgorici, na čijem čelu bi trebalo da se nađe sudija sa iskustvom - upravo Marko Kljajević.\nOd smene vlasti u Srbiji i dolaska Demokratske stranke Srbije, pričalo se o ukidanju Specijalnog suda u Ustaničkoj ulici, ali je ministar Pravde Zoran Stojković više puta izjavio da će suđenje optuženima za ubistvo Đinđića biti dovršeno.\nKada je u aprilu uhapšen njegov rođeni brat Goran, inače tada predsednik Trgovinskog suda u Beogradu, u okviru istrage protiv članova takozvane "stečajne mafije", u medijima se spekulisalo i da je to svojevrsni pritisak na Marka Kljajevića, kao i da on ne može voditi "proces stoleća" ako mu je rođeni brat u pritvoru, optužen za zloupotrebu položaja. Ipak, tada postupajući sudija u najatraktivnijem sudskom procesu u Srbiji, nastavio je da sudi.\nMarko Kljajević je rođen u Bijelom Polju 1965. godine, u uglednoj crnogorskoj porodici, koja je dala brojne pravnike i lekare. Pravni fakultet završio je u Beogradu. Radio je prvo kao sudija, a zatim dugo godina kao šef Krivičnog odeljenja beogradskog Petog opštinskog suda.\nPočetkom 2002. godine izabran je za sudiju Okružnog suda, u čijem se redovnom odeljenju zadržao do prelaska u Posebno odeljenje za borbu protiv organizovanog kriminala, odmah po osnivanju. Kljajević je kao predsedavajući sudskog veća, 12. decembra 2003. godine, počeo suđenje optuženima za ubistvo premijera Republike Srbije Zorana Đinđića, koje je u javnosti ocenjeno kao "proces stoleća".\nMarko Kljajević je napustio "proces veka" u Srbiji pred sam kraj, nikome se nije javio po dolasku sa odmora, čak nije saopštio ni gde se tačno nalaze spisi. Zbog toga su njegove kolege ogorčene jer je suđenje optuženima za ubistvo Zorana Đinđića izuzetno važan i za Srbiju, ali je zanimljiv i za ceo svet. Ovakav postupak Marka Kljajevića naneće štetu i pravosuđu, ali i državi Srbiji, koja (još jednom) izgleda neozbiljno.\nPre procesa za ubistvo Đinđića, Kljajević nije vodio nijedan za medije "atraktivan" predmet, a poznat je i po tome da nerado komunicira s novinarima. Kljajevićeve kolege kažu da je od početka sudske karijere radio vrlo efikasno, brzo rešavajući čak i obimne predmete, da je strog, ali pravičan sudija i vrhunski poznavalac prava.\nU poslednje vreme, u pravosudnim krugovima izrečene su kritike na njegov račun da suđenje za ubistvo premijera Đinđića dugo traje. Na kraju je pred nastavak suđenja uhapšenim članovima zemunskog klana optuženim za ubistvo Đinđića, a po povratku sa odmora koji je proveo u Crnoj Gori, na kojem je verovatno i postigao dogovor o prelasku u tu susednu zemlju, Marko Kljajević podneo zahtev za razrešenje.\nNastavak suđenja optuženima za ubistvo Đinđića zakazan je za 7. i 8. septembar, kada iskaz treba da da svedok saradnik Dejan Milenković Bagzi, a posle njega ostaje još samo da se saslušaju veštaci iz Instituta za kriminalističku tehniku iz Vizbadena. U veću su, pored sudije Kljajevića, Milimir Lukić i Nata Mesarović, pa će kako je najavljivano, doduše zasada nezvanično, Nata Mesarović preuzeti vođenje "procesa stoleća".\nU slučaju da predsedavajući sudskog veća u Specijalnom sudu podnese zahtev za razrešenje ili za povlačenje iz predmeta, suđenje će se nastaviti, a novog predsedavajućeg imenovaće predsednik Okružnog suda Siniša Važić. Prema izmenama Zakonika o krivičnom postupku, ako bude došlo do promene predsedavajućeg sudije, suđenje ne mora da počne ispočetka i normalno se nastavlja.


Nenad Milijaš ostaje u Zvezdi!\nIzvor: Mondo, 13.Jun.2018, 21:54\nKapiten crveno-belih nosiće traku i u sezoni 2018/19, saznaje MONDO.\nIako se nije pojavio na okupljanju igrača pred pripreme za novu sezonu, Nenad Milijaš (35) ipak će i dalje igrati za Crvenu zvezdu.\nPrema saznanjima MONDA, kapiten šampiona Srbije u sredu je razgovarao sa trenerom Vladanom Milijevićem i sa članovima uprave. Dve strane postigle su dogovor da Milijaš potpiše ugovor na još godinu dana i da ostane u sastavu koji će ovog leta >> Pročitaj celu vest na sajtu Mondo << pokušati da se kvalifikuje za Ligu šampiona.\nNakon što je podigao šampionski pehar u maju, Milijaš je izjavom i nagovestio da je spreman da ostane.\n"Sigurno ću ovu sezonu pamtiti mnogo bolje nego neke prethodne, posebno zbog dobrih rezultata u domaćem prvenstvu, kao i u Evropi. Dugo godina nismo ostvarili ovakav uspeh i sigurno će se o ovoj sezoni još dugo pričati i svi ćemo je pamtiti. Nadam se da će se sledeće godine desiti još bolji rezultati pa da mogu da zaboravim što pre ovu titulu, a da pamtim novu, osvojenu još dominantnijom i boljem igrom. Navijam za to da ovu titulu ne pamtim najduže", rekao je on tom prilikom.\nNekadašnji reprezentativac i internacionalac igrao je za Zvezdu u tri navrata i u crveno-belom osvojio četiri titule.


Rajko T. smrtno je stradao od posljedica eksplozije koja se desila rano jutros u njegovom stanu u ulici Donje Rosulje. U toku je istraga o uzrocima eksplozije. Poznato je da je nastradali posljednjih godina živio sam u stanu u prizemlju zgrade koja se nalazi u neposrednoj blizini obdaništa.\n„Jutros u 04.15 sati je zaprimljena dojava da je u ulici Donje Rosulje u Visokom u stanu vlasništvo T.R došlo do eksplozije, te da je jedno lice smrtno stradalo. Nakon dojave upućeni su policijski službenici na lice mjesta koji su obezbijedili prostor do dolaska uviđajne ekipe. Angažovan je i stalni sudski vještak za protiv požarnu zaštitu, koji će obaviti radnje iz svoje nadležnosti. Tek nakon utvrđenog uviđaja, čije su aktivnosti u toku, moći ćemo više reči o uzrocima i okolnostima ove eksplozije“ – izjavila je za Radio Q Aldina Ahmić, portparol MUP-a ZDK.


СИНОС: ЗАКОН О РАДУ АНТИРАДНИЧКИ | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » SINOS: ZAKON O RADU ANTIRADNIČKI\nSINOS: ZAKON O RADU ANTIRADNIČKI\nBeograd, 21. jun 2014. – Sindikat novinara Srbije pridružuje se kolegama iz drugih sindikata u stavu da je predloženi Zakon o radu antiradnički i da će njegovim doslednim sprovođenjem od Srbije biti napravljena zemlja siromaštva i najgrublje eksploatacije i diskriminacije radnika.\nPredloženim zakonom brani se isključivo interes poslodavaca što je i razlog da se ovaj dokument usvoji po hitnom postupku. Sindikat novinara Srbije ukazuje da je reč o jednom od najvažnijih sistemskih zakona koji se odnosi na zaposlene, te da su izostankom javne rasprave prekršeni Zakon o državnoj upravi i Poslovnik o radu Vlade Srbije.\nSindikat novinara Srbije posebno upozorava da bi, prema najavama vlasti, u Skupštinu Srbije uskoro trebalo da stigne i set medijskih zakona, pisan pod pritiskom moćnog lobija koji okuplja predstavnike krupnog kapitala, politike i dela „medijske elite“.\nPripremu ovih zakona obeležila je serija nedemokratskih, diskriminatorskih i skandaloznih poteza o čemu je naša organizacija dosledno obaveštavala Vladu Srbije, Evropsku komisiju, OEBS, Svetsku i Evropsku federaciju novinara i javnost.\nPodsećamo da predloženi medijski zakoni predvidjaju da se država odmah povuče iz medija. SINOS se oštro protivi tome s obzirom na katastrofalne posledice dosadašnjih privatizacija.\nSINOS ukazuje da u privatnim medijima Srbije ne postoje sindikati, nema socijalnog dijaloga ni kolektivnih ugovora.\nDoslednom primenom predloženog zakona o radu i seta medijskih zakona tek začeti sindikalizam u medijima biće zatrt a uplašeni, ućutkani, osiromašeni i radno pravo nezaštićeni novinari biće podložni cenzuri i još više, autocenzuri.\nZahtevamo da se predloženi zakoni vrate u javnu raspravu. U suprotnom pridružićemo se protestu koji je najavlila Konfederacija slobodnih sindikata.\nNAZAD: OSUDA POLITIČKOG PROGONA\nNAPRED: SLOGA: VEĆE POŠTOVANJE ZA JAVNE SLUŽBE


POSETA DELEGACIJE IZ ZAVODA JUŽNOAFRIČKE REPUBLIKE\nU ponedeljak 23. aprila 2018. godine, u poseti Zavodu za intelektualnu svojinu Republike Srbije boravila je tročlana delegacija iz Zavoda za intelektualnu svojinu i privredne registre iz Južnoafričke Republike na čelu sa direktorom, gospodinom Rori Volerom i njegovim saradnicima, rukovodiocima sektora za intelektualnu svojinu i sektora za registar patenata.\nCilj posete bio je da se članovi delegacije upoznaju sa radom Zavoda, administrativnim sistemom IPAS koji se koristi za administraciju prijava prava intelektualne svojine kao i sa korišćenjem EPOQUE Net alata za pretraživanje u postupku suštinskog ispitivanja patenata. Uz članove delegacije Južnoafričke Republike u poseti je boravio i gospodin Nikolas Kornig iz Evropskog zavoda za patente, zadužen za međunarodnu saradnju sa zemljama Afrike i Afričkom regionalnom organizacijom za intelektulanu svojinu - ARIPO.\nDelegaciji su tokom posete predstavljene nadležnosti i rad Zavoda od strane gospodina Vladimira Marića, direktora Zavoda, pomoćnika direktora, kao i od strane predstavnika organizacionih jedinica koje su bile od posebnog interesa za ostvarivanje cilja posete. Poseta Zavodu za intelektualnu svojinu Republike Srbije preporučena je delegaciji od strane Evropskog zavoda za patente i Svetske organizacije za intelektualnu svojinu – WIPO, kao jednom od zavoda koji uspešno primenjuju i dalje razvijaju alate ove dve organizacije, kako u administriranju prava intelektualne svojine i tako i za druge aktivnosti iz svog delokruga rada.


NSinfo: "Čuka neće doći u NS da se brani - Ipak, mi smo domaćini i učinićemo sve da osvojimo sva tri boda"\n"Čuka neće doći u NS da se brani - Ipak, mi smo domaćini i učinićemo sve da osvojimo sva tri boda"\nSamo nekolicina standardnih igrača iz prošle sezone zaigrali su u poslednjoj proveri s novosadskim Proleterom. Među njima, s kapitenskom trakom na ruci, bio je i Dušan Jovančić\n„Neuspeh u kvalifikacijama za LE neminovno je morao da ostavi traga na sve nas, pre svega na polju samopouzdanja“, rekao je pouzdani vezni fudbaler.\nDodaje da je sigurno da još uvek nisu na vrhuncu forme, ali je ubeđen da je i nivo na kom su trenutno dovoljan da u novo prvenstvo uđu onako kako žele i da pobede tim Čukaričkog.\n„Imamo pred sobom osnovni cilj koji se već godinama unazad ne menja kada je Vojvodina u pitanju, a to je da se izborimo za novi izlazak na evropsku scenu. Lako nam neće biti, toga smo svesni, ali imamo kvalitet i moraćemo da se potrudimo da ga na terenu dokažemo“, veli Jovančić.\nČukarički je, bez obzira na to što se susret igra na stadionu “Karađorđe”, izuzetno neugodan rival.\n„Beograđani imaju odličan tim,doveli su i nekoliko pojačanja, a trener Nenad Lalatović je, bez ikakve sumnje, sve to utegao kako treba. Čuka neće doći u Novi Sad da se brani, igraće onako kako igraju sve Lalatovićeve ekipe, dakle visoki presing i zaista nam neće biti lako. Ipak, mi smo domaćini, igramo pred našim navijačima, u tim se vraćaju do nedavno povređeni igrači i učinićemo sve da osvojimo sva tri boda. Biće nam ovo prilika da ujedno vidimo gde se nalazimo i na čemu treba da insistiramo u budućem radu“, dodaje sagovornik Dnevnika.\nPo nepisanom pravilu, na otvaranje sezone na stadionu “Karađorđe” publika dolazi u većem broju nego što je to slučaj tokom godine.\n„Očekujem da će navijači, i pored toga što smo ispali iz Evrope, ponovo stati uz nas i da će nam pomoći da ostvarimo naum protiv Čukaričkog. Znamo da smo im ostali dužni i potrudićemo se da ih obradujemo pobedom, iako, ponavljam, pred nama je duel s jakim i veoma kvalitetnim rivalom“, istakao je Jovančić.\nU utakmici sa Proleterom u timu Vojvodine, između ostalih, nije bilo štopera Bogdana Planića. Odsustvovao je zbog lakše povrede, ali je to sada iza njega i priprema se da, zajedno sa ostalim saigračima, obraduje navijače prvenstvenom pobedom.\n„Sada je sve u redu, počeli smo da treniramo i Malbašić i Vukasović i ja, tako da ćemo u petak sigurno biti u kombinaciji za tim“, objasnio je Planić.\nUtakmica Vojvodina - Čukarički igra se u petak, s početkom u 20 časova.\nizvor: dnevnik.rs, foto: Dušan Jocić, fkvojvodina.rs


Dogovor u EU o zabrani plastike - Svet - Dnevni list Danas\nPočetna » Svet » Dogovor u EU o zabrani plastike\nDogovor u EU o zabrani plastike\nEvropska unija postigla je dogovor o zabrani korišćenja plastike za jednokratnu upotrebu poput plastičnih tanjira ili slamki, prenose danas evropski mediji, pozivajući se na zvaničnike Austrije koja predsedava Unijom.\n0Piše: FoNet 19. decembra 2018. 09.49\nAustrijska ministarka za održivost i turizam Elizabet Kestinger u tvitu je napisala da je dogovor postignut opisujući to „prekretnicom u našim naporima da smanjimo plastični otpad“, prenela je agencija DPA.\nOkvirni dogovor zvanično treba da potvrde zemlje članice EU i evropski parlament, a očekuje se da će stupiti na snagu za dve godine.\nEvropska komisija u maju ove godine predložila je zabranu niza plastičnih proizvoda za jednokratnu upotrebu za koje postoje alternative koje nisu od plastike, istovremeno smanjujući korišćenje predmeta poput jednokratnih plastičnih posuda za hranu.\nKao jedan od razloga za taj predlog EK je tada navela činjenicu da od 80 odsto otpada u morima čini plastika, koja ugrožava floru i faunu mora i okeana jer se se sporo razgrađuje.\nTragovi plastičnog otpada često se pronalaze u truplima nastradalih životinja poput kornjača, kitova ili ptica kao i u plodovima mora kojima se hrane ljudi.\neu, plastika, zabranaBrisel


Rešavanje pritužbe klijenta preko društvenih mreža - Greška ili ne?\nIstraživanje pokazuje da se jedan od pet kupaca okreće društvenim mrežama ako ima pritužbu – pre nego da direktno kontaktira kompaniju.\nSvetska banka: Srbija na 10. mestu u svetu po izdavanju građevinskih dozvola\nSrbija se na novoj Duing biznis listi Svetske banke, gde su rangirane zemlje po lakoći poslovanja, nalazi na 43. poziciji, što je napredak za četri mesta u odnosu na prošlu godinu, objavila je Svetska banka.\nUpravljajte biznisom po modelu menadžera kompanije "Apple"\nStroge mere i politike vođstva su kompanije poput "Apple"-a, "Microsofta" i "Alphabet"-a učinile najuspešnijim svetskim kompanijama i dovele ih na sam vrh.\nPrivredni rast Srbije 2,1 odsto\nRealni rast bruto domaćeg proizvoda (BDP) Srbije u trećem kvartalu 2017. godine iznosio je 2,1 odsto na godišnjem nivou, saopštio je Republički zavod za statistiku.\nKako će odabir Xi Jinpinga i njegovog tima uticati na kinesku ekonomiju?\nSada kada je predsednik Xi Jinping postao najmoćniji lider Kine još od vladavine Mao Zedonga i Denga Xiaopinga, postavlja se pitanja šta će njegova pozicija značiti za ekonomiju ove azijske države? Tačnije, da li će on i njegova nova kohorta službenika učiniti mnogo bolji posao u podsticanju reformi i otvaranju ekonomije, nego što je to bio slučaj u prvom mandatu?\nOd efikasnosti realizacije projekata zavisi da li će firma uspešno da posluje, Prof. dr Petar Jovanović, predsednik Udruženja za upravljanje projektima Srbije YUPMA\nEvropska unija odobrava sredstva preko određenih projekata i zahteva da se tim projektima upravlja. Zbog toga je neophodno da naši preduzetnici budu upoznati i obučeni za apliciranje i upravljanje projektima, da bi mogli da obezbede određena sredstva od EU. Istraživanje je pokazalo da preduzetnicima u Srbiji generalno nedostaju znanja iz upravljanja projektima i da je zbog toga neophodno da se vrši obuka, kako za projekte EU, tako i za one, koji su finansirani iz drugih izvora, izjavio je u intervjuu za naš portal Prof dr Petar Jovanović, predsednik Udruženja za upravljanje projektima Srbije YUPMA.\nBezos ponovo na vrhu Forbsove liste najbogatijih ljudi na svetu\nOsnivač i direktor internet-prodavnice Amazon, milijarder Džef Bezos, ponovo je na vrhu liste najbogatijih ljudi na svetu koju sastavlja časopis Forbs.\n"2012 se merilo koliko se radnih mesta izgubi na sat, a sada se meri koliko se novih radnih mesta otvara na sat", rekao je Ministar unutrašnjih poslova Srbije, Nebojša Stefanović.\nMađarski premijer Viktor Orban ponovo je pokrenuo napad na milijardera Džordža Sorosa, naredivši državnim obaveštajnim službama da mapiraju "mreže kontakata kojima upravlja ovaj tajkun, a koje su usmerene protiv Mađarske".\nInflacija u septembru 2018. će iznositi 3 odsto\nFinansijski sektor i privreda očekuju da će inflacija u septembru 2018. godine iznositi 3 procenta, kažu u NBS.


SUD PRAVDE EVROPSKE UNIJE ODBIO MAĐARSKI ZAHTEV ZA “GEJ TEST” IZBEGLICA\nSud pravde Evropske unije (CJEU) odlučio je da su psihološki testovi za određivanje seksualnosti nelegalni za tražioce azila koji beže iz zemalja u kojima je homoseksualnost zabranjena. Presuda se odnosila na Nigerijca kojeg su mađarske vlasti podvrgle testu, za šta je sud rekao da predstavlja nedospustivo zadiranje u privatni život.\nPomenuti Nigerijac je zatražio azil u Mađarskoj u aprilu 2015, u strahu od progona zbog toga što je homoseksualac. U religiozno konzervativnoj Nigeriji homoseksualnost je nelegalna, a 2014. usvojeni su zakoni protiv gej brakova i istopolnih zajednica.\nU presudi se dodaje da je uticaj testova na seksualnost “neproporcionalan” (pretnji), dodajući da je “takvo mešanje (u privatnost) posebno ozbiljno jer ima otkriva najimntimnije asekte života tražioca azila”.


Lijek dospijeva direktno u pluća: Britanski naučnici osmislili inhalator protiv korona virusa – Kakanj-X\nNa 26 svi, 2020 15\nIstraživači sa britanskog univerziteta u Sautemptonu osmislili su novi inhalator koji bi ljudima koji su zaraženi korona virusom trebalo da pomogne da se izbore sa COVID-19 u ranim fazama te bolesti.\nInterferon beta, koji jača imuni sistem, već se koristi za liječenje multipleks skleroze, a tokom jednog ispitivanja u Hongkongu, u kombinaciji sa drugim lijekovima, pokazao je sposobnost ublažavanja simptoma COVID-19, prenosi “Tanjug”.\nKada se ovaj lijek udahne, direktno dospijeva u pluća, u kojima pomaže u suzbijanju dejstva korona virusa, što bi, kako se nadaju naučnici, trebalo da spriječi razvoj bolesti do smrtnog ishoda.\nTestiranje inhalatora u kućnim uslovima počelo je danas, a uskoro će biti okončano i testiranje u kojem učestvuje 100 bolničkih pacijenata. Ukoliko ova ispitivanja budu uspješna, britanska farmaceutska kompanija “Sinerdžen” ove godine će izbaciti milione doza ovog lijeka.


“ Zona Zamfirova “ u CK - juGmedia\nLjubitelji filma u subotu će u bioskopu Centra za kulturu Vladičin Han moći da pogledaju drugi deo „Zone Zamfirove“ – „Vrati se Zone“, u režiji Juga Radivojevića a po scenariju Ivane i Miroslava Mitića.\nZakazane su tri projekcije, od 16, 18 i 20 časova a na repertoaru će biti tri dana.\nHančni su imali prilike da u proteklih mesec dana pogledaju najnovije domaće filmove koji pune bioskope u Srbiji i to veoma brzo nakon prikazivanja u Beogradu.\nReč je o „Stadu“ kao i „Santa Maria della Salute“, a zahvaljujući tome što brzo „stignu“ do hankog bioskopa sve je više i onih koji filmske hitove više vole da pogledaju na velikom platnu a ne na internetu u svojim domovima. Jedina prepreka je što je cena karata dosta visoka za hanske prilike, po 250 dinara, što nije malo kada u bioskop pođe više osoba iz porodice .\nPUPS: Sankcionisati preduzeće „Banković“\nVRANJE - Krajnja neodgovornost izvođača radova, preduzeća "Banković", na obnovi pozorišta, dovelo je do kontaminacije Talijinog hrama, čiji završetak…\nNova hapšenja u Gradskoj toplani\nNIŠ - U nastavku istrage na suzbijanju privrednog kriminaliteta niška kriminalistička policija uhapsila je J. J. (61) iz Niša, bivšu službenicu…


Sprečavanje paralelnog uvoza – TSG\nSprečavanje paralelnog uvoza\nPoslednjim izmenama Zakona o žigovima, nosiocima žigova su date nove mogućnosti u pogledu sprečavanja uvoza originalne robe koja po prvi put ulazi na teritoriju Republike Srbije. Cilj ovakvog zakonskog rešenja jeste da se omogući bolja kontrola nad prodajom robe, spreči nelojalna konkurencija i zaštite interesi ovlašćenih distributera.\nU tom smislu, nosioci žigova mogu u redovnom sudskom postupku zahtevati zabranu paralelnog uvoza originalne robe koja je obeležena njihovim žigom. Međutim, da bi se pravovremena i potpuna zaštita mogla ostvariti pred sudom, neophodno je da nosioci žigova, pre nego što uopšte podnesu tužbu protiv paralelnog uvoznika, imaju mogućnost da privremeno spreče (do okončanja sudskog postupka) ulazak robe u Republiku Srbiju na taj način što će takva roba, po njihovom zahtevu, biti privremeno oduzeta od strane nadležnih carinskih organa. Nažalost, izmene zakona o žigovima, kojima je dakle poboljšana zaštita po pitanju sprečavanja paralelnog uvoza, nisu istovremeno bile ispraćene i odgovarajućim izmenama podzakonskog akta, kojim su regulisana ovlašćenja carinskih organa u vezi sa zaštitom prava intelektualne svojine na granici. Ovo praktično znači da carinski organi ne mogu da postupaju po zahtevima nosilaca žigova, odnosno nemaju ovlašćenje da privremeno oduzimaju robu na samoj granici.\nOva neusklađenost u propisima bi svakako morala biti rešena u narednom periodu, odnosno zakonodavac bi morao da prepozna potrebu da nosiocima žigova pruži mogućnost koordinisane zaštite od paralelnog uvoza time što će koristiti, na jedan usaglašen način, pravne mehanizme kod sudova i carinskih organa.


Novi prvi čovjek Mekdonaldsa kupio akcije svoje firme za pola miliona dolara – The PRESTIGE\nAkcije 08.11.2019. akcije, McDonald’s\nNovi generalni direktor Mekdonaldsa koliko prošle nedelje nije imao nijednu akciju kompanije, a sada ih posjeduje u vrijednosti od 500.000 dolara.\nJoš prošle nedelje, Kris Kempzinski bio je „samo“ direktor Mekdonaldsa za SAD, a nedelju dana kasnije, prema podacima Komisije za hartije od vrijednosti i berze SAD od 6. novembra, kupio je 2.580 akcija po 193,81 dolar, ukupno malo više od pola miliona dolara, piše Biznis insajder.\nPrethodno je u toku nedelje Biznis insajder objavio da nova pozicija Kempzinskog od njega zahtijeva da posjeduje akcije kompanije u vrijednosti od 7,5 miliona dolara do oktobra 2020. godine. To znači da on tokom naredne godine mora da kupi akcije Mekdonaldsa najmanje za još sedam miliona dolara.\nKempzinski je napredovao nakon što je njegov prethodnik Stiv Isterbruk prekršio pravila kompanije koja nalažu da menadžeri ne smiju da budu u vezi sa onima koji rade za njih i morao je da se povuče sa funkcije.


Internacionalni šampionat u Kini - Eurosport\nInternacionalni šampionat u Kini\nOd ponedeljka 30. oktobra pratite na Eurosportu 150.000 funti vredan Internacionalni šampionat u Daćingu.\nUpdated 31/10/2017 at 06:11 GMT\nIzuzetno vredan turnir u Daćingu startovao je u nedelju, kada je Džad Tramp deklasirao Ijana Burnsa sa 6-0. Nakon što je prošlog meseca osvojio svoju osmu titulu na Mastersu Evrope u Lomelu, Englez i dalje uživa u sjajnoj formi.\n"As iz špila" je deklasirao Burnsa za manje od 70 minuta, 28-godišnji Englez je pravio brejkove od 78, 57, 115, 50, 105 i 127 na putu do pobede.\nŠampion Internacionalnog prvenstva 2012 je rekao: "U mojoj najboljoj sezoni osvojio sam dve titule, a ako osvajate dva trofeja godišnje, to je veoma dobro. Osvojio sam prvu u Belgiji i ako stignem do još jedne pritisak će nestati, pa bih mogao da probam da uradim isto kao Ding i Selbi, koji su osvajali po pet titula."\nMasters Londona i Nemačke otvaraju novu snuker godinu\nPobednik Intarnacionalnog šampionata 2015, Džon Higins je imao lak posao na startu, savladao je Eliota Slesora sa 6-1. Higins je izgubio prvi frejm, ali je narednih šest rešio u svoju korist, kada su viđeni brejkovi 74, 114, 67 i 67.\nŠkot je ponovo izjednačen Ronijem O'Salivenom na drugom mestu večne liste po broju trofeja, nakon što je "raketa" slavila u Barnsliju pre nedelju dana.\nScottish Open na Eurosportu


Nemački mediji, međutim, ne citiraju kancelarku na tu temu, prenosi Tanjug. Vest sa negativnim stavom Merkelove o promeni granica preneo je, međuti, Dojče vele u u izdanjuu za BiH.\nTaj stav glasi: "Teritorijalni integritet zemalja Zapadnog Balkana je utvrđen i nedodirljiv. I to se mora stalno ponavljati jer stalno postoje nastojanja da se ipak priča o granicama. To ne možemo raditi. Polazeći od toga mi smo jedinstveni u tome da je svim zemljama Zapadnog Balkana data europska perspektiva. BiH nastoji da što prije dobije status kandidata. S tim ciljem je odgovoreno na stotine pitanja i mi smo ohrabrili Vladu da odgovori i na neka preostala pitanja", prenosi nemački medijski servis.\n"Smatramo da se odnosi na Zapadnom Balkanu moraju zasnivati na poštivanju teritorijalnog integriteta i suvereniteta. Granice na Zapadnom Balkanu su rešene", rekao je Zvizdić.\n"Evropska perspektiva za sve zemlje Zapadnog Balkana postoji. Bosna i Hercegovina teži da pristupi Evropskoj uniji, zato je morala dati odgovore na stotine pitanja. Ohrabrili smo vladu da da odgovore na dodatna pitanja", rekla je Angela Merkel, preneo je Kliks.\nMerkel: Nemačka potpomaže ekonomski napredak BiH\n"Želimo vam puno uspeha. Nemačka stoji uz vas", navela je Merkelova.\n"BiH je prijavila veći broj izbeglica nego što je bio slučaj prošle godine. To se samo može rešavati zajedno sa susednim zemljama, Hrvatskom i Srbijom. Nemačka će pružiti podršku. Ilegalne migracije ne mogu biti put kojim će dostići Evropu", zaključila je Angela Merkel.\n"Bez nemačke inicijative ne bi bilo moguće da se procesi omoguće. Bez Berlinskog procesa ne bi bilo moguće da se govori o integracijama zemalja Zapadnog Balkana...BiH ostaje odlučna da ostane na evropskom putu. U Bosni i Hercegovini ne postoji alternativa za to", poručio je Zvizdić.\n"Svi ekonomski parametri su u porastu. Pred nama se nalaze još brojne reforme koje ćemo u narednom periodu morati da realizujemo. Zahvaljujući Berlinskom procesu je BiH dobila transportnu infrastrukturu od 120 miliona evra", istakao Zvizdić.\nMerkelova: Teritorijalni integritet polazna tačka za region da ostane kakav je sada


„Gasprom“ neće odustati od „Južnog toka“ u Srpskoj | ENERGETIKArs.com\nNalazite se na Home » Gas » „Gasprom“ neće odustati od „Južnog toka“ u Srpskoj\n„Gasprom“ neće odustati od „Južnog toka“ u Srpskoj\nObjavljeno: 15:44, 22. маја 2014.\nSANKT PETERBURG, Predsjednik Republike Srpske Milorad Dodik izjavio je danas da kompanija „Gasprom“, koja je ozbiljan partner Srpske u realizaciji pojekta „Južni tok“, čvrsto stoji iza tog projekta i da od njega neće odustati, te da je sve do sada što je učinila Srpska ocijenjeno kao dobro.\nDodik je danas u Sankt Peterburgu nakon sastanka sa zamjenikom predsjednika Upravnog odbora kompanije „Gasprom“ Aleksandrom Medvedevom istakao da je „Južni tok“ globalni projekat od strateškog interesa i da bez obzira na političke prilike neće doći do zastoja tog projekta.\n„Srpska nije ocijenjena kao problem u ovom slučaju. Nama je neophodno da sa stanovišta međunarodnog prava dobijemo određene saglasnosti BiH, a to nismo uspjeli do sada, tu stojimo i pravimo neke varijacije da bi Srpska preuzela sva prava i obaveze“, istakao je Dodik u telefonskoj izjavi iz Sankt Peterburga, navodeći da nema razloga da se to opstruiše.\nDodik je napomenuo da je nedavno i austrijska Vlada parafirala sporazum sa Ruskom Federacijom u vezi sa projektom „Južni tok“ i da sada „otpadaju“ svi razlozi i pritisci koji su se mogli čuti u vezi sa ovim pitanjem iz Brisela, EU i drugih.\n„Čekaćemo da se riješe formalni problemi i onda ćemo dalje ići mnogo brže“, istakao je Dodik i poručio da je jasna odlučnost institucija i organa Republike Srpske da se kreće dalje na tom projektu.\nDodik je rekao da je Medvedeva danas upoznao o situaciji u Republici Srpskoj i BiH, te da je bilo riječi i o situaciji u Ukrajini, što je pitanje koje interesuje ovu globalnu kompaniju.\nOn je prenio Medvedevu da BiH ima problem u svojoj unutrašnjoj organizaciji, da se sporo kreće na pitanju bilo kog dogovora i sporazuma i da se tako pokazuje kao „troma i neorganizovana“, jer nijedno pitanje ne uspijeva da riješi na adekvatan i očekivan način.\n„Mislim da ljudima ovdje postaje sve jasnije da je pravi problem lociran u zajedničkim institucijama BiH, a ne u samoj Republici Srpskoj“, rekao je Dodik.\nZamjenik predsjednika Upravnog odbora kompanije „Gasprom“ Aleksandar Medvedev rekao je da je na današnjem sastanku bilo riječi o kratkoročnim i dugoročnim projektima u Republici Srpskoj, te da je ocijenjeno da su oni perspektivni i da je atmosfera dobra.\nPrema njegovim riječima, projekat „Južni tok“ se razvija prema planu i Srpska će dobiti onoliko gasa koliko joj bude potrebno.\nIz kompanije „Gasprom“ saopšteno je nakon sastanka da će Republika Srpska i „Gasprom“ ubrzati pripreme za međuvladin sporazum o „Južnom toku“.\nU saopštenju se navodi da je na sastanku istaknuto da se u Republici Srpskoj nastavlja priprema međuvladinog sporazuma koji predviđa zajedničku izgradnju i eksploataciju kraka gasovoda „Južnog toka“ u Srpskoj, kao i izgradnju niza gasnih elektrana na teritoriji Srpske.\n„Gasprom“ i Srpska su 2012. godine potpisali memorandum o razumijevanju o izgradnji kraka gasovoda „Južni tok“ u Republici Srpskoj, kao i gasifikaciju naselja na njegovoj trasi.\nU Sankt Peterburgu je počeo trodnevni međunarodni ekonomski forum kojem prisustvuje i predsjednik Srpske Milorad Dodik na poziv predsjednika Ruske Federacije Vladimira Putina, koji je zvanični organizator i domaćin foruma.\nSastanak Dodika i Putina predviđen je za sutra popodne.\nGlavna tema foruma je „Održivo povjerenje u svijetu koji se transformiše“, a to je ujedno i glavna tema plenarnog sastanka kojem će sutra prisustvovati i ruski predsjednik Vladimir Putin. Srna\nTags: fokus,gasprom,juzni tok,milorad dodik,popularno


Press Online :: Ostali sportovi :: Vaterpolo: Zvezda posle 20 godina ili prvenac Radničkog\nVaterpolo: Zvezda posle 20 godina ili prvenac Radničkog\nVaterpolisti Crvene zvezde i Radničkog iz Kragujevca sastaju se u majstorici finalne serije plej-ofa i odlučiti o prvaku Srbije.\nRezultat u seriji je izjednačen (2:2), obe ekipe su na najbolji načina iskoristile prednost domaćeg terena, ne dozvolivši nikakva iznenađenja.\nU svim mečevima, sem u poslednjem u Kragujevcu (13:9), odluka o pobedniku padala je u poslednjim trenucima i odlučivala je jedna loptu.\nUkoliko Zvezda pobedi osvojiće treću šampionsku titulu u klupskoj istoriji, a prvu posle dve decenije. Poslednji put prvaci države bili su davne 1993. godine, kada su u finalu pobedili Partizan.\nZa crveno-bele tada su, između ostalih, igrali Vaso Subotić, Jugoslav Vasović, Vladimir Vujasinović, Aleksandar Chirić, Aleksandar Šapić i aktuelni predsednik kluba Viktor Jelenić.\n- Drago mi je da je serija dobila ovakav epilog i što će sve biti rešeno u petoj utakmici. Ove sezone je stvoren veliki rivalitet između nas i Kragujevčana. Mislim da četiri gola razlike nije realan odnos snaga, ali zaboravili smo na taj meč i spremni smo za odlučujuću utakmicu - rekao je sidraš Zvezde Duško Pijetlović.\nS druge strane Radnički je u polufinalu izbacio Partizan i prekinuo apsolutnu dominaciju crno-belih srpskim vaterpolom, koji su prethodnih šest godina bili prvaci.\nKragujvčani imaju priliku da ove sezone dođu do drugog trofeja, pošto su prošlog meseca posle dvomeča sa italijanskom Florencijom osvojili Kup Evrope.\n- U poslednjem meču smo došli do željene igre i videli da možemo da nadigramo Zvezdu u svim segmetnima. Ishod majstorice će zavisiti od mnogo faktora, odlučiće bolje mentalno pripremljena ekipa, koja će imati manji pritisak - rekao je reprezentativac Filip Filipović.\nUtakmica između Crvene zvezde i Radničkog na programu je večeras od 20 sati na bazenu Tašmajdan.\n[15.05. 2013., 14:55]\npogledajte sliku i sve ce vam biti jasno kakav je ciric igrac grub bezobrazan ne preza ni od cega da dodje do lopte samo preza od korektne igre a ciro ciro a mnogima si idol bio


Uskoro jeftinija vozačka dozvola?\nM. D.\t 20. oktobra 2016. 11:09\nUmesto osadašnjih 65.000 dinara, koliko iznosi najniža cena obuke za sticanje vozačke dozvole za B kategoriju, budući vozači mogli bi da plaćaju znatno manje.\nPrve računice pokazuju da bi cena obuke bila niža za 15.000 do 20.000 dinara, a obrazovanje bi bilo kvalitetnije.\n“Naš predlog je da se ukinu teorijska nastava i polaganje u auto-školama, a da se sticanje znanja iz ove oblasti preusmeri u redovno školstvo”, kaže licencirani instruktor vožnje Ostoja Aleksić, koji će precizno razrađen predlog, u ime više auto-škola, inicijatora ove izmene, proslediti nadležnim institucijama Srbije, pišu Večernje novosti.\nIdeja je jednostavna i, čini se, lako ostvarljiva, s mnogo koristi za sve učesnike u saobraćaju, ali i za celu državu.\nUžas u Italiji: Devojčica (3) iz Srbije igrala se na rođendanu,…\nSrbi u Grčkoj mogu da zamene vozačke bez polaganja ispita\nPromena: Evo zbog čega će vozačima ubuduće oduzimati vozila\nSudar dva automobila otvorio vrata u drugu dimenziju (video)\n“U srednjim školama, u drugom razredu, trebalo bi uvesti obavezni predmet o saobaraćaju, gde bi deca učila mnogo više i mnogo bolje o svemu u vezi sa učešćem u saobraćaju. Kad završe razred, s navršenih 16 godina mogli bi da upišu obuku za vozača i tako steknu praktična znanja. Polagali bi samo vožnju”, objašnjava Aleksić.\nPredlog podržava i generalni sekretar Zajednice auto-škola Srbije Petar Rašeta.\n“Mi smo i ranije ukazivali na to da je obuka kakvu su nam sada nametnuli preskupa i nekvalitetna. Jasno je da vi tokom 40 časova, na jednom kursu, ne možete dovoljno da obučite mlade ljude”, kaže Rašeta.\nOn pojašnjava da je sadašnji sistem preglomazan, preskup i neefikasan i da godinama upozorava nadležne na to.\n“Gube se silno vreme i novac. Auto-škole sada moraju da opremaju učionice, uvode sistem kamera za nadzor, što je i zakonski sporno, a očekuje se da složen sistem saobraćaja kandidati savladaju na jednom običnom kursu. Kod nas se pri tome kupuju i doktorske diplome…”, kaže Rašeta.\nRašeta kaže i da je neophodno da država, koja za saniranje šteta saobraćajnih udesa, isplatu štete i slično troši tri-pet odsto bruto društvenog dohotka, taj novac bolje utroši.\n“Treba uvesti saobraćajno obrazovanje od prvog razreda osnovne škole, da se deca odmalena nauče ponašanju u saobraćaju. Zar treba reći koliko života gubimo godišnje, a uveren sam da bi se ovako postigli bolji rezultati”, tvrdi Rašeta.\nU srednjoj školi bi se deca, kako dodaje, pripremala za polaganje vozačkog ispita i na drumu bismo imali bolje, odgovornije i pažljivije vozače.\nOd stupanja na snagu novog Zakona o bezbednosti saobraćaja Srbije 2009. godine uvedene su mnoge novine u radu auto-škola Srbije. I auto-škole i kandidati za vozače imali su i imaju veliki broj primedaba, što je rezultiralo i gašenjem skoro trećine auto-škola u Srbiji i mnogobrojnim protestima.\nDa problemi ni danas nisu rešeni na najbolji način, najbolje svedoče crne hronike koje svakodnevno pune izveštaji o nesrećama na našim drumovima.


Vesić: Dojave o bombama u „Vodovodu”, neće biti problema sa vodosnabdevanjem - Beogradski Portal\nVesić: Dojave o bombama u „Vodovodu”, neće biti problema sa vodosnabdevanjem\nJavno komunalno preduzeće „Beogradski vodovod i kanalizacija” dobilo je pre izvesnog vremena dojavu da su u svim proizvodnim pogonima postavljene eksplozivne naprave. U skladu sa zakonom i propisima koji regulišu ovakve situacije, „Vodovod” je, zajedno sa policijom, preduzeo sve mere kako bi se izvršile provere i kako bi se nesmetano nastavio proces proizvodnje pijaće vode, izjavio je zamenik gradonačelnika Beograda Goran Vesić.\n– Beograđanke i Beograđani ne bi trebalo da budu zabrinuti jer će „Vodovod” i u ovakvim uslovima obezbediti nesmetano snabdevanje vodom. Više je nego jasno da se naša zemlja, kao i naš grad, nalaze pod organizovanim sajber-napadom nepoznatog protivnika, čiji je cilj da se poremeti normalan život u Srbiji i Beogradu, kao i da budemo sprečeni da samostalno i slobodno donosimo odluke koje se tiču naše budućnosti. Grad Beograd će uraditi sve što je u njegovoj nadležnosti kako bi se obezbedilo normalno funkcionisanje grada, a siguran sam da će nadležni organi znati da utvrde ko vodi ovaj specijalni rat protiv Srbije, ali i Beograda – poručio je Vesić.\nTradicionalna kulturna manifestacija ”Leto na Gardošu” počinje u subotu, 2. jula, predstavom ”Biti Stanoje”. Pod pokroviteljstvom Gradske opštine Zemun, koja je osnivač ove manifestacije, Turistička organizacija Zemun priredila...